Dodikove tvrdnje o brzom evropskom putu Srpske bez ikakvog osnova - eTrafika\n26/05/2021 7 min za čitanje\nVerbalni okršaji srpskog člana Predsjedništva BiH i lidera SNSD-a Milorada Dodika sa opozicijom na posljednjoj sjednici Narodne skupštine RS, analize “privrednog čuda Srpske” i ponovno pokretanje priče o mirnom razdruživanju, nekako su u medijsku sjenu bacili još jednu zanimljivu tezu koju je Dodik nedavno izrekao. Naime, on je poručio da bi Republika Srpska, da nije “sputavana” u BiH, najkasnije za tri godine postala punopravna članica Evropske unije.\n“Najefikasniji put ka EU je da se podijelimo i da samostalno ispunjavamo uslove za članstvo. Republika Srpska bi kao samostalna država za tri godine ispunila sve zahtjeve koje je postavila EU i postala njena nova članica”, izjavio je Dodik za novinsku agenciju ANA-MPA.\nIako je lider SNSD-a poznat kao političar koji, najblaže rečeno, voli da daje bombastične izjave i obećanja, on je istovremeno i dalje najmoćnija politička figura iz RS, zbog čega je eTrafika, ipak, riješila da provjeri koliko je ova najnovija Dodikova ideja potkrijepljena realnim činjenicama. Provjerili smo i kakva su iskustva sa brzinom evropskih integracija imali naši najbliži susjedi, te da li se Dodik opet malo zanio i rekao nešto što bi moglo da mu koristi samo za dnevnopolitičke potrebe.\nAko to pitanje postavite stručnjaku za međunarodne odnose iz Beograda i nekadašnjem ambasadoru Srbije u Bjelorusiji, Srećku Đukiću, odgovor je jasan – Dodikova priča, kako kaže, “nema veze s mozgom“.\n“U istoriji Evropske unije nije se dogodilo da neka zemlja u tako kratkom roku postane njena punopravna članica. Takva kosmička brzina, da neko za tri godine postane članom EU, prosto je nemoguća i svako ko priča takve priče nema pojma o čemu govori. Tri godine traje sama procedura podnošenja prijave za kandidaturu u članstvo, a onda na sto dolaze na desetine strogih uslova koje zemlja kandidat treba da ispuni. To je decenijski proces i za mnogo sređenije države, sa dugom demokratskom tradicijom, a kamoli za ovo naše podneblje”, kaže Đukić za eTrafiku.\nSrećko Đukić (Izvor: N1)\nOn, kao primjer koji bi eventualno mogao da se poredi sa Republikom Srpskom, navodi Srbiju koja je zahtjev za članstvo u Uniju podnijela još prije 12 godina.\n“Zahtjev za članstvo službeno je predat još u vrijeme Borisa Tadića, a status kandidata Srbija je zvanično dobila u martu 2012. godine. Dakle, od tada je prošlo već devet godina, a približan datum eventualnog prijema Srbije u članstvo EU ne može čak ni da se nagađa. Na stranu to što lično smatram da bi eventualni pokušaj otcjepljenja od BiH bio izuzetno rizičan po Republiku Srpsku i njen opstanak. Čak i da se to jednog dana dogodi, proces njenog prijema u članstvo EU bio bi višedecenijski”, smatra Đukić.\nInače, posljednja država iz sastava bivše Jugoslavije koja je primljena u EU je Hrvatska, koja je tamo stigla 1. jula 2013. godine. Međutim, Hrvati su na taj dan morali da čekaju punih deset godina, budući da su zahtjev za kandidaturu u Brisel dostavili početkom 2003. godine.\nSjeverna Makedonija je službeni kandidat za ulazak u EU od 2005. godine, Crna Gora od 2010, dok Albanija na prijem čeka od 2014. godine.\nŠto se tiče BiH, ona je status potencijalnog kandidata dobila još prije 18 godina, 2003. godine, a zvaničan zahtjev za članstvo u EU podnijet je 15. februara 2016. godine. U međuvremenu, iz Evropske komisije vlastima u BiH dostavljen je spisak od 14 kriterijuma, podijeljenih u četiri grupe, koje vlasti entiteta, kao i one na nivou BiH moraju da ispune kako bi se uopšte nadali početku ozbiljnijih pregovora sa Briselom o prijemu u EU. Navedeni kriterijumi podijeljeni su u grupe – Demokratija i funkcionisanje institucija, Vladavina prava, Osnovna prava i Reforma javne uprave.\n“Evropi nisu potrebni siromasi i prosjaci”\nEkonomista Aleksa Milojević za eTrafiku kaže, da nijedan od navedenih uslova, predviđenih kriterijumima EU, vlasti u Republici Srpskoj i BiH ni približno ne ispunjavaju.\n“Tvrdnju da bi Republika Srpska, da je samostalna, za tri godine postala članicom EU može da iznese samo neko ko je potpuno van pameti! Ako nije van pameti, onda je takvom izjavom Dodik mogao isključivo da cilja na najneobrazovaniji sloj građana u Srpskoj. Žalosno je što to moram da kažem, ali djeluje mi da su upravo takvi, neobrazovani i primitivni, oni kojima se najlakše manipuliše i koji vjeruju čak i u najfantastičnije priče svoga vođe, redovno biračko tijelo na koje Dodik i njegova stranka računaju već godinama”, kaže Milojević za naš portal.\nOn, između ostalog ističe i to, da je za ulazak u EU, pored ispunjavanja strogih evropskih uslova i standarda koji se odnose na vladavinu prava, demokratije, reforme javne uprave i poštivanja temeljnih ljudskih prava, neophodno da svaka zemlja kandidat ima kakvu-takvu održivu ekonomiju. To, prema Milojevićevim riječima, sa Republikom Srpskom nikako nije slučaj.\n“O kakvoj Evropskoj uniji, i to za tri godine, može pričati neko čija je ekonomija na samom evropskom dnu? Zar ima neko ko u takve bajke može da povjeruje? Ekonomija Republike Srpske je po svim pokazateljima najbliža nekoj zaostaloj afričkoj državi, a ne da govorimo ili da se poredimo sa evropskim ekonomijama. Mi već osjetno zaostajemo i za Federacijom BiH, čiji građani imaju veći BDP, veće plate i penzije. O kakvom članstvu u EU može da razmišlja zemlja u kojoj je pravosuđe maksimalno korumpirano i nalazi se pod direktnom kontrolom vladajućih političara? O kakvoj Evropi pričamo u zemlji gdje su tajkuni i moćnici zaštićeni pred zakonom, dok običan čovjek nema ni minimalnu zaštitu”, kaže Milojević.\nNa naše pitanje da prokomentariše to što lider SNSD-a, u svojim javnim nastupima često voli da istakne kako je Republika Srpska “bolji dio BiH”, što je inače u skladu sa njegovim tvrdnjama i kako bi Srpska bez “balasta” zajedničke države za tri godine ušla u EU, Milojević odgovara, da je “takve budalaštine svakom ozbiljnom gotovo ispod časti da uopšte komentariše”.\n“Činjenica je da je Republika Srpska trenutno tri puta više zadužena nego što njena privreda može da pokrije taj dug. Slikovito rečeno, na svaku zarađenu marku mi moramo da vraćamo tri! To niko ne može da izdrži i uskoro nam slijedi ekonomski kolaps. U isto vrijeme, mi smo pod vlašću Dodika i SNSD-a uspjeli da rasprodamo gotovo sve najvažnije resurse, za razliku od Federacije BiH. U Evropsku uniju ne ulaze siromasi i prosjaci, koji moraju da dižu kredite na Londonskoj berzi, po zelenaškim kamatama, kako bi mogli da isplate plate i penzije. Takvi Evropi nisu potrebni, osim za uzimanje najjeftinije radne snage. Čak i da nas tamo jednom prime, ne piše nam se dobro. U Evropskoj uniji bogati postaju još bogatiji, dok oni siromašni postaju još crnja sirotinja”, zaključuje Milojević.\nAleksa MilojevićBosna i HercegovinaEvropska unijamilorad dodikpolitikaRepublika SrpskaSrećko Đukić


„Preporod“: Svečanom sjednicom obilježen Dan nezavisnosti BiH – TuzlaInfo.ba\n„Preporod“: Svečanom sjednicom obilježen Dan nezavisnosti BiH\n02/03/2015 | 11:45\nBošnjačka zajednica kulture Preporod, danas je u Tuzli održala svečanu sjednicu povodom Dana nezavisnosti Bosne i Hercegovine. Podsjećajući na referendum iz 1992.godine, prisutni su istakli istorijske činjenice, te koliki je značaj obilježavanja 1.marta.\nNa svečanoj sjednici je kazano, da je referendum bio najdemokratičniji događaj u istoriji Bosne i Hercegovine, kada su se svi svjesni građani odlučili na nezavisnost. Među njima je istakli su, bio i veliki broj srba, jer da nije tako procenat izlaznosti bi bio mnogo manji. Prema riječima predsjednice Preporoda Tuzlanskog kantona Azre Gazibegović, ovo je veliki dan za Bosnu i Hercegovinu, i svi će vrlo brzo shvatiti, da trebamo biti ponosni na ono što su priznale Ujedinjene nacije.\n„Bez obzira što Republika Srpska još ne prihvata ovaj datum, mislim da će jednog dana omladina shvatiti, koliki je značaj ovog dana, i da ćemo dočekati da se on obilježava na cijeloj teritoriji BiH. Što se tiče Federacije BiH, mi smo samosvjesni, šta nam ovaj datum znači, šta je država ako nema svoj dan nezavisnosti, i šta je narod ako nema svoju državu“, kazala je Gazibegović.\nNermin Tursić predsjednik Općinskog odbora Preporoda iz Srebrenika, održao je prigodan referat. Kako je kazao, važno je bilo očuvati vanjske granice Bosne i Hercegovine, što je bio i cilj međunarodne zajednice.\n„Ja se iskreno nadam da će proraditi svijest kod mlađih generacija. Oblici nacionalizma koje vode nacionalističke struje, koje su anti državni orijentisane, ne donose željene rezultate. Sve se teže živi, sve je više nezaposlenih, a nacionalizam je samo forma koja bi mogla amnestirati sve njihove neuspjele ekonomske i političke procese. Mislim da će taj paravan pasti, i da će se okrenuti jednom drugom pitanju BiH, i da će ona nadživjeti sve te procese, jer bilo je i težih trenutaka“, izjavio je Tursić.\nUkoliko građani Bosne i Hercegovine zadrže dozu patriotizma, budućnost naše zemlje neće doći u pitanje. Sve što u Dejtonskom sporazumu nije definisano, naslijeđeno je iz Republike Bosne i Hercegovine, pa tako i državni praznici koje bi trebalo obilježavati na cijeloj teritoriji, kazano je na svečanoj sjednici.


Baloteli: Majka je zaplakala kada sam joj rekao da dolazim u Brešu - alo.rs\nAUTOR: B92/V.Ž. DATUM I VREME: 19.08.2019. 23:10 - 19.08.2019. 23:24\nBaloteli je u Brešu stigao kao slobodan igrač nakon što mu je istekao ugovor sa Olimpikom iz Marseja\nMario Baloteli na promociji u Breši, Foto: EPA - EFE, Filippo Venezia\n* Mario Baloteli se vratio u Seriju A\n* Igraće u Breši u koju se vratio kao slobodan igrač iz Olimpika\n* U Breši je živeo od druge godine\nBaloteli je rodjen u Palermu, ali se preselio u Brešu sa dve godine. Porodica koja ga je usvojila još živi u tom gradu, iako je njegov otac nedavno preminuo.\nAUTOR: Tanjug/S.M. DATUM I VREME: 19.08.2019. 12:45 Uvek simpatična ekipa iz Serije A. Mario Baloteli, Foto: EPA/Sebastien Nogier Kontroverzni italijanski napadač Mario Baloteli vratio se u domovinu i potpisao za novog člana Serije A Brešu, potvrdio je taj klub.\nEl equipo italiano Brescia hace oficial la incorporación de Balotelli.https://t.co/KD7kYmVMpt ⚽⚽⚽ pic.twitter.com/NAEGGZqlYf\n— Alargue Caracol (@AlargueCaracol) August 19, 2019\nRAZBUCALI IH! Neviđen rezultat fudbalske utakmice u Severnoj Makedoniji! Bregalnica brojala do 22 gola!\nŠOK! RONALDO PRIZNAO! Platio devojci 375 hiljada dolara da bi ćutala o SILOVANJU!


"Licemerje – poručivali da ih neće dirati, a sada prijave" - B92.NET\nInfo / Društvo 7\n"Licemerje – poručivali da ih neće dirati, a sada prijave"\nProfesor FPN Đorđe Pavićević kaže da su prijave protiv studentkinje i doktoranda FPN-a Tijane Hegić i Vladimira Perića naknadan i selektivan pritisak na mlade.\n“Na taj način se guši bilo kakvo opoziciono mišljenje. Licemerje je to što su tokom protesta tim mladim ljudima poručivali da ih niko neće dirati dok šetaju i da im neće faliti dlaka sa glave, a sada su suočeni sa prekršajnim prijavama“, kaže Pavićević za Insajder.\nZa profesora Fakulteta političkih nauka “žalosno je i to što se prekršajne prijave koriste kako bi se vršio pritisak“.\nPodsetimo, još dvoje učesnika protesta "Protiv diktature" dobilo je danas prekršajne prijave za, kako su saopštili, navodno organizovanje protesta 18. aprila i 3. maja ove godine. Studentkinja Tijana Hegić koja je dobila prekršajnu prijavu rekla je za Insajder da je policija nju i još nekoliko ljudi legitimisala nakon jednog od mitinga i da je “verovatno to način kako su baš nju prijavili”.\n“Šta može da se očekuje sledeće kada je meni stigla prekršajna prijava samo zato što sam bila na nekom mestu da iskažem svoj stav”, rekla je Hegićeva i ponovila da ona nije organizovala Protest protiv diktature, već su protesti bili spontana reakcija na izborne rezultate.\nInače, Ministarstvo unutrašnjih poslova nedavno je podnelo zahtev Prekršajnom sudu u Beogradu za pokretanje postupka i protiv studenata Fakulteta dramskih umetnosti (FPN) Pavla Terzića i Gavrila Vučetića jer su "organizovali neprijavljen skup 21. aprila ove godine" pod nazivom "Protest protiv diktature".\nTada je FDU saopštio da Izborno veće FDU smatra da je njegova moralna obaveza da zaštiti svoje studente od pokušaja političkih i svih drugih pritisaka i da ih podrži u slobodnom iskazivanju mišljenja.\nUjutru hladno, tokom dana toplije, uveče kiša - do 13°C\nNovosti: I Mićunović kandidat sa SANU\n"Ivanovića ubila organizovana i pripremljena grupa"\nUbio ranjenog srpskog zatvorenika, SAD traže deportaciju\n"Prilazili mi mnogi na sahrani, kažu idu iz K. Mitrovice"


Kompaktni SUV, od Volvo Cars-a.\nNapravljen u Švedskoj, dizajniran za gradski život\nIan Kettle, vodeći dizajner eksterijera, govori o kreativnom procesu i kako su na eksterijer Volvoa XC40 uticali filmovi naučne fantastike i potrošačka elektronika.\n"Ovo je automobil sa snažnim karakterom. Od prvog dana sam se prema njemu odnosio kao prema "žestokom malom robotu". Reč je o njegovoj suštini, površini i smislu za razigranost."\nVolvo XC40 je autentični SUV za grad napravljen u Volvo Cars-u. Mladalački dizajn kombinovan je sa SUV proporcijama kako bi se stvorio automobil sa smelom pojavom.\nŽivot može postati neuredan - automobil ne mora. Istražite pametne funkcije za skladištenje\nVolvo XC40 ima pametna rešenja za odlaganje koja čine život manje komplikovanim, uključujući ostave u vratima velike toliko da u njih mogu da stanu laptopovi i ručne torbe, kao i genijalnu sklopivu kuku za poneti. Postoji još i pregrada ispod središnjeg naslona za ruke u koju može da se stavi kutija za maramice u punoj veličini.\nUtovar i istovar iz novog Volvoa XC40 je jednostavan zahvaljujući opciji otvaranja prtljažnika pomoću elektromotora bez upotrebe ruku. Jednostavno pomerite Vaše stopalo ispod zadnjeg branika kako bi ga otvorili ili zatvorili automatski. Postoji takođe, preklopni, uklonjivi pod za utovar, a nasloni zadnjih sedišta mogu se oboriti pritiskom na dugme.\nIntitivna tehnologija koja je povezana kao i vi\nTehnologija ima ljudske obrise u novom XC40. Od centralnog ekrana osetljivog na dodir koji je jednostavan za rukovanje do vozačkog ekrana visoke rezolucije i glasovne kontrole koja razume normalni govor, sve je tu kako bi stvari napravilo manje komplikovanim. Sve je prirodno, kao korišćenje Vašeg telefona.\n"U Volvo Cars-u sve počinje sa ljudima. Zbog toga tehnologija u Volvou XC40 izgleda ljudski i prirodno."\nOtrkijte kako Volvo XC40 pomaže da ostanete bezbedni na svakom putovanju\nCity Safety - standard za svaki Volvo XC40 - je kao da imate suvozača koji motri situaciju za Vas. On prepoznaje druga vozila, pešake, bicikliste i velike životinje ispred Vas, upozoravajući Vas ukoliko je udar neizbežan.\nOdržaće Vas na putu\nSistem za ublažavanje izletanja sa puta pomaže Vam da ostanete bezbedni tako što Vas zadržava na putu. Ukoliko ova inovacija detektuje da ćete napustiti put bez namere, korisiti korekciju položaja upravljača i, ukoliko je neophodno, kočnicu kako bi Vas usmerila nazad na put.\nVolvo Cars je sinonim za bezbednost na putu. Naš prvi zaštitni kavez smo pustili u produkciju 1944 i napravili sigurnosni pojas sa tri tačke vezivanja 1959. Mi i dalje stvaramo inovacije, i naša vizija je da, do 2020, niko neće poginuti ili biti ozbiljno povređen u novom Volvo automobilu.\nDobra vidljivost i agilno upravljanje, za samouverenost na gradskim ulicama\nVolvo XC40 podstiče samopouzdanje zahvaljujući svojoj visokoj poziciji sedenja koja daje odličnu vidljivost. Agilno upravljanje i brz odgovor upravljača znači da ćete uvek osećati da imate kontrolu.\nNeka automobil odradi posao\nNapravite gradsku vožnju još opuštenijom uz Pilot Assist. Ova opcija automatski održava konstantnu brzinu i rastojanje od vozila ispred, čak pomaže i u upravljanju vozilom, držeći Vas unutar linija vozne trake.\nUzmite kontrolu uz inteligentnu tehnologiju pogona na sve točkove koja pruža dodatnu trakciju, uz minimalno povećanje potrošnje goriva i emisiju izduvnih gasova.\nOtrkijte automobil koji je napravljen za muziku\nŽica za zvuk\nUživajte u muzici u Volvou XC40 uz elemente poput jedinstvenog ventilisanog vufera koji isporučuje precizan, snažan zvuk. A za još impresivnije iskustvo, izaberite opcionalni Harman Kardon Premium Sound audio sistem - rezultat saradnje sa jednim od vodećih svetskih audio brendova.\nVito Di Fonzo - Vodeći inženjer, audio\n"Kvalitet zvuka je nešto što svako može da uporedi. Ako je dobar, osetićete ga."\nDizajn enterijera koji Vas izdiže iznad svakodnevnice\nUz povišenu poziciju sedenja i dizajn kabine lišen suvišnih elemenata, Volvo XC40 Vas podiže iznad svakodnevice i daje Vam punu kontrolu. Prelepi detalji i brižljivo izabrani materijali su obeležje prave švedske izrade.\nConny Blommé - Stariji menadžer za dizajn enterijera\n"Najbolji skandinavski dizajn rešava kompleksne probleme na način koji čini da stvari izgledaju jednostavne"\nPustite svetlost unutra\nEnterijer Volvoa XC40 je oblikovan na osnovu jedinstvenog švedskog pristupa svetlu. Opcionalni panoramski krov preplavljuje enterijer prirodnom svetlošću tokom dana. Možete, takođe, dodati LED osvetljenje enterijera koje noću ističe lepotu izvajane intrument table i ekskluzivnih panela vrata.\nPravi SUV karakter, uz veliko rastojanje od tla i velike točkove\nOstanite na visini\nVisoko rastojanje od tla daje Volvou XC40 moćnu pojavu i odličnu preglednost. Veliki naplaci i gume savladavaju svaki put bez problema. Ovo je SUV koji Vam dopušta da se uzdignete iznad svega.\nDizajn koji funkcioniše\nDizajn unutrašnjosti kombinuje funkcionalnost i lepotu\nTommy Hansson Strand - Direktor, novo poslovanje i usluge povezivanja\n"Automobil je više od automobila kada možete da ga jednostavno podelite sa porodicom i prijateljima. On iz korena menja igru."\nKabina XC40 oslikava savremeni švedski stil i način izrade. Kokpit bez opterećujućih elemenata dopušta Vam da se fokusirate na prelepe detalje i brižljivo odabrane materijale – ovo je moderni skandinavski dizajn enterijera u svom najboljem izdanju.\nSvetla u pravoj LED tehnologiji, za prepoznatljiv stil i superiornu vidljivost\nOsvetli put ispred sebe\nVideti i biti viđen, danju ili noću, uz Volvoov jedinstven potpis - prednja svetla potpuno izrađena u LED tehnologiji u obliku slova „T“. Ona automatski podešavaju visinu svetlosnog snopa, i prebacuju između kratkog i dugog snopa kako bi se obezbedio najbolji vidik i izbeglo zaslepljivanje drugih učesnika u saobraćaju.\n"Reč je o fleksibilnosti. Možete da dobijete Vašu porudžbinu u vozilo čak i kada ste na plaži."\nBezbedno. Sigurno. Jednostavno.\nJednom kada ste se prijavili za Dostavu u vozilo, jednostavno ste izabrali još jednu opciju prilikom onlajn kupovine. Vi izaberite vreme i lokaciju i kompanija za dostavu koristi jednokratnu šifru kako bi otključala i zaključala prtljažnik Vašeg Volvoa XC40. Ovo kupovinu čini lakšom.\nVolvo XC40 u slikama - otrkijte dizajn koji je mladalački, autentičan i pun karaktera.\nDizajniran oko Vas. Kao i svaki Volvo automobil\nNovi Volvo XC40 je novi model Volvoa, ipak ostao je veran načinu na koji smo uvek kreirali naše automobile - dizajniran oko Vas. Uz dizajn i inovacije koje Vašem životu pružaju više užitka a manje komplikacija.\nSvež vazduh u gradu\nUdahnite čist vazduh gde god da ste, uz CleanZone\nČist vazduh. Uvek\nCleanZone Vam dopušta da udišete čist vazduh unutar Vašeg Volvoa XC40, bez obzira na kvalitet vazduha spolja. Ova Inovacija iz Volvo Cars-a koristi filter vazduha kabine koji redukuje nivo prašine, polena i drugih štetnih čestica. On automatski zatvara ventilacione otvore vozila i prebacuje na recirkulaciju vazduha ukoliko je potrebno.\nIzrazite se kroz prelepe kombinacije boja\nIzrazite svoju ličnost kroz izbor živih, savremenih boja. I, u zavisnosti od nivoa opreme, izaberite krov ili poklopce kućišta retrovizora u crnoj ili beloj boji kako biste dobili još prepoznatljiviji izgled.\nVolvo XC40 ima prostor za odlaganje na centralnoj konzoli gde možete odložiti i bežično napuniti mobilni telefon, smanjujući nered a uz laku dostupnost uređaja. Telefon se nalazi pod pravim uglom kako biste ga podigli jednostavno ili gledali u njega ako je neophodno.\nInovativna rešenja koja će smestiti Vaš život u Vaš automobil\nRazmišljate van okvira\nXC60 ima ventilirajući vufer – novi tip audio zvučnika koji je, umesto u vratima, postavljen iza komandne table, kako bi Vam pružio više prostora. To znači da je svaki prednji džep u vratima XC40 dovoljno veliki za Vaš laptop, ručnu torbu ili čak tri velike flaše pića.\nOdgovarajuće i odgovorno\nInventivna rešenja za smeštanje Vašeg života u Vaš automobil\nMoć da odgovori\nZa performanse koje su u skladu sa urbanim životom, naši motori Vam daju odziv koji želite, uz nisku emisiju izduvnih gasova i potrošnju goriva.\nParking je jednostavniji uz 360° kameru koja Vam pomaže\nParkiranje u zagušenim gradskim ulicama je jednostavno uz Volvo XC40, posebno uz prisustvo 360° kamere. Ova pametna opcija daje Vam detaljan pregled Vašeg vozila iz ptičje perspektive, tako da možete videti kako je postavljeno u relaciji sa drugim vozilima i objektima.\nIstražite Volvo XC40 do najsitnijih detalja uz naš interaktivni pogled od 360°\nIzaberite paket opreme za Vaš XC40\nUrbani stav, premijum tehnologija.\nDinamičan i sportski, po dizajnu.\nVolvo XC40 u brojevima\nVrhunski Harman Kardon Premium Sound audio sistem ima 13 zvučnika i savršeno izbalansiran, snažan zvuk.\nUz zapreminu od 479 litara do vrha naslona zadnjih sedišta, Volvo XC40 ima jedan od najvećih prtljažnih prstora u svojoj klasi.\nDevet različitih dinamičnih modela naplataka od lake legure prečnika od 17 do 21 inč.\nOpcionalna 360° kamera čini parkiranje jednostavnijim tako što Vam daje pregled okruženja oko vozila iz ptičje perspektive


Prebacivanje Video zapisa s kamere na kompjuter\nby bodomiere on ned stu 21, 2010 5:29 pm\nDigitalne kamere danas više nisu nikakav luksuz i većina nas ih ima usvojim kućama, ali, nažalost, dosta korisnika ne iskorištava njihovpotencijal jer ima problema s prebacivanjem videa iz kamere u računar.Prvo i osnovno pravilo je da se video zapis može prebaciti u punomkvalitetu i nekomprimovan jedino preko priključka Firewire ili IEEE1394, kako se on još zove, bez obzira na to što kamera možda ima i USBkonektor. To znači da računar takođe mora imati konektor, odnosnoFirewire karticu. Većina modernih računara danas dolazi sa Firewirepriključkom, a ako to nije slučaj, lako je kupiti PCI karticu skontrolerom i konektorima za manje od 1.000 dinara.\nZa spajanjekamere i računara potreban je kabl koji se retko isporučuje s kameramaili s matičnim pločama koje na sebi imaju Firewire, ali kabl takođe nebi trebalo da košta puno. Važno je da s jedne strane ima šestopinski, as druge četvoropinski konektor. Prvi se utakne u računar, a drugi,manji, u video kameru (Sony Firewire konektore označava sa iLink, adrugi proizvođači sa IEE1394). Windows bi posle spajanja kamere iračunara i uključenja kamere trebalo da je prepozna. Tada je potrebnopokrenuti Windows Movie Maker, kojim se radi prebacivanje video zapisa.Moguće je koristiti i drugi softver za tu namenu, ali ovde ćemo opisatiproces sa Windows Movie Maker-om jer je besplatan, dolazi s Windows-omi ima dovoljno opcija za prosečnog amatera snimatelja.\nAutomatskiće se pokrenuti wizard, u kojem treba da izaberete lokaciju za snimanjevidea i ime datoteke, kao i kvalitet video zapisa koji prebacujete.Najbolje je da izaberete DV-AVI, to je nekomprimovani "sirovi" video,koji će biti dobra polazna tačka za kasnije prebacivanje u bilo kojidrugi željeni format. Ako želite da prebacite s kamere celu kasetu,možete u narednom meniju reći programu da to automatski uradi ili ćeteručno određivati koje delove snimka hoćete da prebacite na računar, akoje nećete. Nakon prebacivanja, video se može obrađivati u WindowsMovie Maker-u ili ga možete prebaciti u WMV format, koji je podržan odstrane Windows Movie Maker-a. Ako Windows Movie Maker ne zadovoljavavaše standarde za obrađivanje video zapisa, kasnije lako možeteprebaciti ovaj digitalni video zapis u neki drugi program i naknadno gaobraditi i prebaciti u neki drugi video format.\nSada je: ned stu 18, 2018 7:22 pm.


Otkrivenje 5 | Sveto pismo onlajn | Prevod Novi svet\n5 U desnici Onoga koji je sedeo na prestolu+ video sam svitak ispisan iznutra i spolja,+ zapečaćen+ sa sedam pečata. 2 I video sam snažnog anđela kako objavljuje jakim glasom: „Ko je dostojan da otvori svitak i razlomi njegove pečate?“ 3 Ali niko ni na nebu ni na zemlji ni ispod zemlje nije mogao da otvori svitak i pogleda u njega. 4 I ja sam mnogo plakao jer se nije našao niko dostojan da otvori svitak i pogleda u njega.+ 5 Ali mi jedan od starešina reče: „Ne plači. Evo, pobedio+ je Lav iz Judinog plemena,+ Davidov+ koren.+ On je dostojan da otvori svitak i njegovih sedam pečata.“ 6 I video sam kako uz presto+ i usred četiri bića i usred starešina+ stoji Jagnje+ koje kao da je bilo zaklano.+ Ono je imalo sedam rogova i sedam očiju, koje predstavljaju sedam Božjih duhova+ poslatih po celoj zemlji. 7 Jagnje je otišlo i uzelo svitak iz desnice Onoga koji sedi na prestolu.+ 8 Kad je uzelo svitak, četiri bića i dvadeset i četiri starešine+ pali su ničice pred njim. Svaki je imao harfu+ i zlatne posude pune kâda,+ koji predstavlja molitve+ svetih. 9 I oni su pevali novu pesmu:+ „Dostojan si da uzmeš svitak i otvoriš njegove pečate, jer si bio zaklan i svojom si krvlju+ kupio+ Bogu+ ljude iz svih plemena i jezika i narodnosti i naroda, 10 i učinio si ih kraljevstvom+ i sveštenicima+ našem Bogu,+ i oni će kraljevati+ nad zemljom.“ 11 I pogledao sam i začuo glas mnogih anđela koji su bili oko prestola, živih bića i starešina. Bilo ih je na mirijade mirijada*+ i hiljade hiljada.+ 12 Govorili su snažnim glasom: „Jagnje koje je bilo zaklano+ dostojno je da primi moć i bogatstvo i mudrost i snagu i čast i slavu i blagoslov.“+ 13 I čuo sam svako stvorenje koje je na nebu i na zemlji i ispod zemlje+ i na moru, i sve što je u njima, kako govori: „Onome koji sedi na prestolu+ i Jagnjetu+ neka je blagoslov i čast+ i slava+ i moć u svu večnost.“ 14 I četiri živa bića rekla su: „Amin!“,* a starešine+ su pali ničice i poklonili se Bogu.*+\nMirijada je deset hiljada.


Kikinda dobila sredstva za semaforizaciju raskrsnice i izradu tehničke dokumentacije za izgradnju kružnog toka | Ami Naxi Radio 89.7Mhz\nKikinda je jedna od 18 lokalnih samouprava u Vojvodini kojoj su odobrena sredstva Pokrajinskog sekretarijata za energetiku, građevinarstvo i saobraćaj za sufinansiranje projekata razvoja saobraćaja i putne infrastrukture. Naš grad dobio je sredstva za semaforizaciju raskrsnice ulica Jovana Jovanovića Zmaja i Mihajla Pupina, kao i za izradu tehničke dokumentacije za izgradnju kružnog toka na uglu Semlačke i Distričke ulice.\nPokrajinski sekretar za energetiku, građevinarstvo i saobraćaj Ognjen Bjelić uručio je danas predstavnicima gradova i opština u Vojvodini ugovore u vrednosti od 38 miliona dinara za sufinansiranje projekata razvoja saobraćaja i putne infrastrukture u 2021. godini.\n–Prioritet nam je uređenje zona škola i na ovom konkursu podržano je 16 projekata, ukupne vrednosti 18 miliona dinara, kojima će biti uređeno 37 tih zona u AP Vojvodini – rekao je sekretar Bjelić. On je dodao da je plan za sledeću godinu da se obezbedi kvalitetna tehnička dokumentacija za sve neuređene ili nedovoljno uređene zone škola. Bjelić je naglasio da je budžetom za 2022. godinu predviđeno ulaganje od skoro 54 miliona dinara u razvoj saobraćaja i putne infrastrukture.\nU „Kutiju želja“ ubačeno preko 5 500 pisama, Deda Mraz danas posetio Mokrin


Nataša Konjević: Mural u Gradišci najveći izazov do sada | Radio Gradiška 98,8 MHz\nNataša Konjević: Mural u Gradišci najveći izazov do sada\nProšle sedmice u Gradišci je završen još jedan mural na zgradi u centru grada, koji je naslikala umjetnica iz Banjaluke Nataša Konjević. Ona se bavi muralima i ilustracijama šest godina, a završila je grafiku na Likovnoj akademiji u Banjaluci i master studije u Beogradu.\nKonjevićeva je gostujući u emisiji Žene i mogućnosti Radio Gradiške rekla da je ideja vodilja za ovaj mural bila ta što je Gradiška grad sa najviše roda u BiH, i da je to nešto što moramo čuvati.\n„ Ovaj mural za mene bio do sada najveći izazov, bilo je zahtjevno raditi uz loše vremenske uslove i na površini koja baš i nije idealna. Takođe, kao što smo svi primijetili, protekle tri sedmice vremenske prilike su bile nemoguće. U jednom danu se izmjene tri godišnja doba, pa ni to nije olakšavalo posao. Često bih radila tri, četiri sata i morala sam da stanem zbog kiše. Ponosna sam na ovaj rad i na sebe jer sam pomjerila još jednu ličnu granicu i samoj sebi pokazala da ja to mogu”, istakla je Konjević.\nOna je istakla da je prezadovoljna pozitivnim reakcijama na ovaj njen rad i da su je prolaznici bodrili tokom tokom oslikavanja murala i da je svaki njen rad je priča za sebe, u kojima se ogleda borba za održivi razvoj i očuvanje biodiverziteta, feminizam, edukacija i društveni odnosi neke su od tema koje su joj zanimljive za slikanje.\n“Pri odabiru predmeta za maturski rad u Gimnaziji, izabrala sam Likovnu kulturu, a uz taj izbor dobila i sjajnog mentora profesora Srđana Kosića. On mi je predložio da probam upisati Likovnu akademiju. Ja sam prihvatila prijedlog, roditelji su me podržali, i 10 godina kasnije nisam se pokajala zbog tog izbora”, istakla je Konjevićeva.\nPrije šest godina Konjevićeva je na konkursu za izradu murala u Prijedoru bila prvoplasirana i zajedno sa kolegama oslikala prvi veliki zid. Učestvovala je na međunarodnih omladinskim razmjenama gdje je dosta naučila o muralima i ilustaracijama i mladima poručuje da nako završetka studija prihvataju sve poslove i na njima grade iskustvo.\nNataša Konjević je imala nekoliko samostalnih izložbi u BiH, Srbiji i Sloveniji, dok je na kolektivnim učestvavala u Japanu i Poljskoj.\n„Patrija“ nastavlja sa aktivnostim...\nNa virus korona pozitivne još 32 o...


GODINAMA JE PROŽIVLJAVALA PAKAO, ALI SREĆA JOJ SE KONAČNO OSMIJEHNULA! -\nYou are at Home GODINAMA JE PROŽIVLJAVALA PAKAO, ALI SREĆA JOJ SE KONAČNO OSMIJEHNULA!\nGODINAMA JE PROŽIVLJAVALA PAKAO, ALI SREĆA JOJ SE KONAČNO OSMIJEHNULA!\nVeć sa trinaest godina imala je prvu operaciju gdje joj je otklonjen jedan jajnik, prije početka nastajanje invazivnog tretmana kako bi omogućili liječenje srpaste anemije.\nJedna Belgijanka prva je žena u cijelom svijetu koja je rodila bebu putem transplantiranog tkiva jajnika koje je zamrznuto još kada je bila djevojčica.\nNakon što je jedan janik otklonjen, tokom niza terapija došlo je do prestanka rada i drugog jajnika, što je automatski značilo nemogućnost začeća bez transplantacije.\nDijagnosticirana joj je srpasta anemija kada je imala pet godina, sve se to desilo kada je emigrirala iz Konga u Belgiju kao doseljenik, Posjećujući ljekare rečeno joj je kako je bolest dosta teška te joj je potrebna transplatacija koštane srži uz pomoć podudarajućeg tkiva njenog brata.\nProšla je kroz niz patnji krenuvši od hemoterapije koja je trebala da oslabi njen organizam kako bi mogao prihvatiti strano tkivo. Hemoterapija može uništiti funkciu jajnika pa su joj nakon otklanjanja desnoga – zamrznuli dijelove tkiva.\nDok je preostalo jajnik prestao da funkcioniše kada je imala 15 godina.\nKada je odlučila da želi imati dijete, doktori su “nakalemili” četiri fragmenta jajnika na njen preostali njegov dio i čak 11 fragmenata na druge lokacije u tijelu.\nPacijentkinja je rodila zdravog dječaka u novembru 2014 godine, a stručnjaci smatraju kako bi ta metoda mogla pomoći i drugim mladim pacijentima sa istim ili sličnim problemom.\nPrevious ArticleCIJELI ŽIVOT SU BILI BESKUĆNICI, ODLUČILI SU DA SE VJENČAJU, A ONO ŠTO IM SE DOGODILO JE BILO NEVJEROVATNO!\nNext Article OVAKAV NAČIN GULJENJA VOĆA, NATJERAT ĆE VAS DA TO PROBATE I SAMI! (VIDEO)


Beta 17. februara 2020. 13:15\nSavet za strateške politike optužio je danas ministra odbrane Aleksandra Vulina da je nelegalno i protivno Ustavu Srbije „došao u posed“ elektronske prepiske predsednika te nevladine organizacije Dragana Šutanovca i glavnog urednika lista Nedeljnik Veljka Lalića.\n„Ovakav nivo bahatosti ministra odbrane i njegovih poltrona sa ovlašćenjima presretanja elektronskih komunikacija, predstavlja presedan, a samim tim i prelomnu stratešku tačku za demokratska prava u Srbiji. Ili ćemo kao društvo omogućiti svim gradjanima da uživaju Ustavom zagarantovana prava ili ćemo održati opelo demokratiji, a državi staviti bukagije i povremeno je posećivati u zatvoru“, stoji u saopštenju.\nNavodi se da su Šutanovac i Lalić 10. februara razmenili elektronsku poštu i da je po prvobitnom dogovoru u toj prepisci, autorski tekst bivšeg ministra odbrane pod naslovom „Dogovor ne dolazi u obzir“ trebalo da bude objavljen u narednom broju Nedeljnika.\n„Medjutim, već sutradan je glavni urednik Nedeljnika iz opravdanih razloga otkazao objavljivanje, ali ne mejlom, već SMS porukom što je očigledno promaklo parabezbednosnoj službi ministra odbrane za nadgledanje političkih protivnika ili nepodobnih redakcija“, naveli su iz Saveta za strateške politike.\nDodaje se da je aktuelni ministar odbrane, „ne proverivši štampano izdanje Nedeljnika“, dostavio Tanjugu svoj odgovor 16. februara u 13.39 časova pod naslovom „Šutanovac mora da napadne Srbiju kad god se sretnem sa ministrom Šojguom“ upravo na neobjavljeni autorski tekst u Nedeljniku, što je eksplicitno i navedeno.\n„Tog dana su mnoge novinske i TV redakcije prenele Vulinovu izjavu u celosti. Već tada je bilo jasno da je kamarila druga Vulina napravila nedozvoljeni akt u jednoj pravno uredjenoj zemlji kad je na sofisticirani način presrela elektronsku komunikaciju i došla u posed autorskog teksta Dragana Šutanovca koji, igrom slučaja, i nije bio objavljen“, piše u saopštenju.\nOcenjuje se da se „bahatost i nestručnost Vulinovog medijskog kriznog menadžmenta Ministarstva odbrane vidi i po objavljenom nesuvislom izvinjenju listovima Kurir i Nedeljnik u kojem tvrde da je Vulinova izjava Tanjugu bila odgovor na nedavno objavljeni intervju Dragana Šutanovca u Kuriru“.\n„Pomenuti intervju je objavljen u Kuriru 16. februara (7.42 časova) i kompletan je referenciran na aktuelnu unutrašnju političku situaciju. Aktuelni ministar Vulin je u intervjuu spomenut samo u jednom odgovoru Šutanovca o stanju u sistemu odbrane. Iako je teško zamisliti da u istom danu, a nakon par sati, Vulin odgovori na intervju, činjenica jeste da u intervjuu nije spomenut ni ministar odbrane Rusije Sergej Šojgu, niti je prezentovan bilo kakav spoljnopolitički stav“, naveli su iz Saveta za strateške politike.\nIz te organizacije su ocenili i da bi političari sa osećajem odgovornosti prema svojoj naciji i državi, podneli neopozivu ostavku na funkciju koju obavljaju iz osećaja odgovornosti i ličnog morala ali i dodali da gradjani „ne treba da strepe“ da će ostati bez ministra odbrane iz tih razloga jer su kako se navodi, moral i odgovornost Vulinu „potpuno nepoznate kategorije“.\n„To nije pitanje jedne fotelje, već pitanje demokratskih i ustavno zagarantovanih prava gradjana, to je pitanje da li nam je država sa svojim glasačima zarobljena u mreži političko-bezbednosnih manipulacija. Zbog toga smatramo da javnost ima prava da bude upoznata, kako sa činjenicama, tako i sa rezultatima istrage. Jer ignorisanje prava jednog pojedinca, u demokratskom društvu znači ugrožavanje bezbednosti za sve“, stoji u saopštenju.\nSlužba za odnose sa javnošću ministra odbrane uputila je sinoć izvinjenje listu Nedeljnik zbog „grube greške“ i činjenice da je „bez povoda“ spomenut u Vulinovoj reakciji ali je redakcija tog lista odbila da prihvati izvinjenje navodeći da je „uvredljivo“.


Nešto se agilno krčka u aprilu... | HelloWorld.rs\nSve više kompanija, posebno u IT industriji, odlučuje se da svoje poslovanje zasniva na Agilnom pristupu. Kompanije koje koriste Agile iz dana u dan jačaju svoje performanse i njihovi zaposleni su zadovoljniji.\nAgile se koristi kao pristup prilikom razvoja kompleksnih proizvoda. Podrazumeva razvoj kroz iteracije, a velika važnost pridaje se saradnji sa klijentima i brzom odgovoru na promene. Postoji značajan broj Agilnih metodologija i framework-a, a najpoznatiji i najčešće primenjen u svetu i kod nas je Scrum framework. Ukoliko i ti želiš da unaprediš svoje znanje i poslovne rezultate, prava prilika za to je šesti po redu Agile Month!\nAgile Month, odnosno seriju edukacija posvećenih Agile-u, organizuje kompanija Puzzle Software. Rane prijave za kureve i konferenciju su u toku – za više informacija posetite http://www.agile-serbia.rs/agile_month/april-2018/.


Duba Harbour : hoteli blizu, fotografije, adresa, Хрватска plan, blizu, rezervacija\n> Europe > Хрватска > Orebić > Duba Harbour >\nDuba Harbour (Хрватска)\n4,7 km - Apartments Maestral\nNalazi se u ulici Put Stankovica 12-14, pozicija mu je istok za grad Orebic, a od centra je udaljen samo 4 minuta kolima.U hotelu Apartments Maestral pronaći ćete sve usluge koje treba da ima hotel kaNastavaktegorije tri zvezdice za grad Orebic: n.a.. Stil ovog hotela je Povoljan.Sakrijte\n5,3 km - Meridiana Hotel\nNa 167 minuta kolima udaljenosti od centra grada, ovaj hotel se nalazi u ulici Put Podvlastice 43, a pozicija mu je severozapad za grad Dubrovnik. Sve to ga čini idealnim za otkrivanje grada i okolineNastavak.Stil hotela Meridiana Hotel je Povoljan, a pruža pun komfor i usluge kao što su: n.a.. Sakrijte\n5,3 km - Apartmani Posejdon\nNalazi se u ulici J. B. Jelačića 26, pozicija mu je jugoistok za grad Orebic, a od centra je udaljen samo 17 minuta hodom.U hotelu Apartmani Posejdon pronaći ćete sve usluge, a posebno: n.a.. KategoriNastavakja mu je tri zvezdice, a stil Povoljan.Sakrijte\n5,3 km - Apartmens Terezija\nStil hotela Apartmens Terezija je Povoljan, a pruža pun komfor i usluge kao što su: n.a.. Na 14 minuta hodom udaljenosti od centra, ovaj hotel u ulici Kralja Tomislava 11 sa pozicijom jugoistok za graNastavakd Orebic, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Sakrijte\n5,4 km - The Lulak Family Apartments\nU hotelu The Lulak Family Apartments pronaći ćete sve usluge koje treba da ima hotel kategorije tri zvezdice za grad Orebic: n.a.. Stil ovog hotela je Povoljan.Sa kapacitetom od 6 soba/e svih kategoriNastavakja (od soba tipa Room do soba tipa Room), The Lulak Family Apartments nudi cene koje se kreću od 2 535 dinar - Srbija .Nalazi se u ulici Bana Jelacica 85, pozicija mu je jugozapad za grad Orebic, a od centra je udaljen samo 14 minuta hodom.Sakrijte\n6,1 km Peninsula Peljesac / Perna :\n7,8 km Korcula Marina:\n7,3 km Korcula Harbour:\n7,5 km Viganj Harbour:\n6,7 km Kucisce Harbour:\n7,9 km Trpanj Harbour:\n8,3 km Badija Harbour:\n2,4 km Divna Marina:


sreda, 27. jul 2016. 00:11h\nIgre bez granica TO Alibunar\nU cilju aktivacije mladih, njihovog usmeravanja ka sportu i prirodi, u specijalnom rezervatu prirode Deliblatska peščara, Skupština opštine i Turistička organizacija opštine Alibunar, četvrtu godinu za redom organizovali su sportsko takmičenje “Igre bez granica Deliblatske peščare”.\nSve ekipe su odmerile snage tokom eliminaciog takmičenja kroz zanimljive i zabavne igre poput „Košarke u vodi“; „Štafete sa loptom“ ; „Slepog plivanja“... Igre je osmislio stručni tim sportista, a takmičenje je pratio i ocenjivao žiri sastavljen od sportskih sudija.\nO termalnim vodama u Deliblatskoj peščari:\nDeliblatska peščara je bogata podzemnim termalnim vodama koje su u izletištu Devojački bunar pronađene na dubini od 600 m. U mlazu od 10 litara u sekundi, voda bogata mineralnim supstancama, na površinu izbija pod temperaturom od 25 stepeni Celzijusa.\nDeliblatska peščara ili Banatski pesak jedinstvena je peščara u Evropi, a nalazi se u jugoistočnom delu Vojvodine, u južnom Banatu, a na samo 45 km od Beograda i 20 km od Novog Sada. Ova prostrana oblast površine od oko 300 km², proteže se između Dunava i jugozapadnih padina Karpata.\nAutor: izvor:TO Alibunar


AP: Ostavka Medvedeva i ruske vlade Putinov manevar za ostanak na vlasti | N1 Srbija\nAP: Ostavka Medvedeva i ruske vlade Putinov manevar za ostanak na vlasti\n16.01.2020. |11.08 |\nOstavka ruskog premijera Dmitrija Medvedeva i njegove vlade usledila je neočekivano, nakon što je ruski predsednik Vladimir Putin najavio promene Ustava koje bi mogle da produže njegovu vladavinu i pošto bude morao da se povuče s pozicije predsednika na kraju mandata 2024, ocene su svetskih medija koje prenosi Radio slobodna Evropa.\nPredložene ustavne promene i ostavka Medvedeva vide se kao pripremanje terena za 2024. godinu, kada Putin mora da se povuče s funkcije predsednika, ukazuje Rojters i dodaje da je najvažniji predlog koji je Putin izneo u obraćanju naciji, smanjenje ovlašćenja predsednika i jačanje moći premijera.\nPutin je rekao da želi da donji dom parlamenta ima moć da bira premijera i druge ključne funkcije, čime bi se ojačali uloga i značaj parlamenta, ali i nezavisnost i odgovornost premijera.\nKritičari odavno optužuju ruskog predsednika da planira, u nekom svojstvu, da zadrži vlast nad jednom najvećih zemalja sveta i jednom od dve najveće nuklearne sile i po isteku mandata, navodi Rojters i podseća da po sadašnjem Ustavu predsednik može biti biran u maksimalno dva uzastopna mandata.\nPutinovi predlozi, za koje je rekao da treba da budu stavljeni na referendum, daće mu mogućnost da preuzme ojačanu ulogu premijera posle 2024. ili šefa Državnog saveta kojeg takođe želi da ojača, ocenjuje Rojters, dodajući da bi čak mogao biti i predsednik znatno ojačanog parlamenta.\nUbrzo posle Putinovog obraćanja naciji, Medvedev je podneo ostavku, što je, kako ukazuje Rojters, bilo iznenađenje za mnoge u Rusiji i dovelo do pada vrednosti rublje i akcija, mada se tržište posle brzo oporavilo. Putin je rekao da će Medvedev preuzeti novu funkciju zamenika šefa ruskog Saveta za bezbednost, dok je za premijera predložio manje poznatog šefa poreske službe Mihaila Mišustina.\nPutin je zadržao Medvedeva u vladajućoj strukturi postavljajući ga na novostvoreni položaj zamenika šefa predsedničkog Saveta za bezbednost, mada dužnosti i uticaj te funkcije ostaju nejasni, ukazuje AP.\nU okviru promena koje su izazvale šok u ruskoj političkoj eliti koja se pita koje su Putinove namere, za premijera je predložen Mišustin kome se pripisuju zasluge za modernizaciju ruskog poreskog sistema, ukazuje AP, ali ističe da Mišustin nema političkog iskustva, što je znak da će sprovoditi želje Kremlja.\nPutin duže u Kremlju od bilo kog lidera posle Staljina\nKljučno pitanje nije da li će Putin zadržati kontrolu nad vlašću u Rusiji, već kako planira da to uradi, ocenjuje Gardijan, ukazujući da niko nije očekivao da će se Putin penzionisati 2024. i da ponos i interes samoočuvanja nalažu da zadrži poluge vlasti.\nPutin je, kako ističe britanski list, dve stvari stavio do znanja kada je u sredu najavio promene: prvo, Rusija će se verovatno oprostiti od njega kao predsednika 2024, i drugo, da kada ode s predsedničkog položaja, definitivno neće otići s vlasti.\nBrzina kojom su se stvari razvijale u sredu – prvo Putinova najava promene Ustava da se oslabi sledeći predsednik a onda ostavka premijera i vlade – pokazuje da su temelji za tranziciju položeni godinama pre nego što Putin mora otići iz Kremlja, ocenjuje Gardijan.\nNaslednik verovatno neće biti Mišustin, za kojeg se smatra da bi mogao da vodi Vladu dok Putin sprovodi planove za sukcesiju, ocenjuje list i ukazuje da su kao mogući naslednici viđeni njegovi lojalni saradnici, među kojima su i stare kolege, pomoćnici, regionalni šefovi i bivši telohranitelji.\nPutin je izborom Mišustina ostavio sebi otvorene opcije i nastoji da minimizira sukobe među političkom elitom čvrsto krijući svoje karte, ocenjuje britanski list.\nNeočekivana ostavka Medvedeva uskomešala je rusku političku elitu i podstakla spekulacije da Putin manevriše kako bi ostao na vlasti kad mu završi mandat 2024. godine, piše Njujork tajms.\nZasad nije jasno da li su ostavke znak pukotina u ruskoj hijerarhiji ili deo koordinisanog ali još nejasnog Putinovog plana da ostane na vlasti i promeni politički sistem koji postoji s manjim izmenama od početka devedesetih, ukazuje američki list i ističe da se u Rusiji mesecima spekuliše da li će Putin smisliti manevar da produži svoju vladavinu ili, ako ne, ko bi mogao da ga nasledi.\nPutin, koji je u Kremlju duže od bilo kog lidera od Josifa Staljina, u sredu međutim nije razjasnio svoje planove, već je otvorio Pandorinu kutiju mogućih opcija, ističe Njujork tajms.\nMedvedev pogodan "žrtveni jarac" za Putinove planove\nDok su opozicioni političari poput bivšeg premijera Mihaila Kasjanova, koji je sad žestok Putinov kritičar, ocenili da je dao jasan odgovor da će "zauvek ostati predsednik", politički analitičar Aleksandar Baunov je na naveo da će funkcija predsednika sada biti slabija i da predsednik više neće biti Putin.\nDrugi ocenjuju da Putin namerava da smisli sistem sličan kao u Kazahstanu gde se dugogodišnji predsednik Nursultan Nazarbajev povukao prošle godine kao formalni lider, ali zadržao kontrolu kao "vođa naroda".\nDok pojedini analitičari kažu da je tranzicija možda već počela i da Putin više ne želi da bude u fokusu već da vlada iz senke, drugi ocenjuju da Putin vodi računa da ne bude predugo na vlasti i da želi da pazi na svoje nasleđe dok je još živ, ukazuje Volstrit džurnal.\nS druge strane, dodaje list, postoje ocene da je Medvedev možda smenjen, pošto je kao nadležan za ekonomsku politiku prilično nepopularan, dok je Putinu, u vreme kada pokreće političku tranziciju potrebna ličnost kojoj može verovati.\nAko Putin ostane na vlasti, možda bi tu odluku trebalo da približi ljudima s obzirom na socijalne i ekonomske probleme koje je naveo u obraćanju naciji, ocenjuje BBC, dodajući da bi, ako je Putin odgovoran za njihove nevolje, Rusi mogli da se pitaju zašto da prihvate njegov ostanak na vlasti posle 2024.\nMedvedev, koji je toliko često bio koristan Putinu, za sada deluje kao pogodan žrtveni jarac, ukazuje BBC. Ostavka Medvedeva i cele vlade, ističe BBC u analizi, bila je veliko iznenađenje i izgleda da ni sami ministri nisu znali da će podneti ostavku.\nRusija Vladimir Putin Dmitrij Medvedev Kremlj premijer predsednik\nSoroš: Najveće svetske sile su u rukama potencijalnih i stvarnih diktatora 24.01.2020.\nPutin i Netanjahu u Jerusalimu otkrili spomenik žrtvama opsade Lenjingrada 23.01.2020.\nPutin imenovao novu vladu, Lavrov i Šojgu zadržali mesta 21.01.2020.\nRusi u istoriji nikad nisu imali demokratiju. Ni smo imali par godina. Uopšte većina pravoslavaca nema demokratiju.\nZnači ode i Ana?\nŠta drugo očekivati od diktatora.Na sreću postoji i sudbina. I Čaves je vladao doživotno.


14.12.2019. 00:12 > 09:05\nBritanska agencija podseća da je Islamska država provincije zapadne Afrike (ISWAP), koja se odvojila od militantne grupe Boko Haram, postala dominantna islamistička grupa u regionu, ne navodeći, međutim, ko stoji iza otmice i ubistva talaca. Boko Haram je, inače, pre 10 godina pokrenula islamističku pobunu u regionu, tokom koje je oko 30.000 ljudi izgubilo život, dok je dva miliona moralo da napusti svoje domove.\nOrganizacija Akcija protiv gladi saopštila je da je oteto troje njenih zaposlenih i troje zaposlenih u nigerijskom Ministarstvu zdravlja. Ta humanitarna organizacija je u septembru saopštila da je ubijen jedan od otetih, dok je danas navela da je ubijeno još četvoro od preostalih petoro talaca.\n"Akcija protiv gladi najoštrije osuđuje poslednja ubistva i izražava duboko žaljenje što njeni pozivi za oslobađanje talaca nisu urodili plodom", navodi se u saopštenju. Akcija protiv gladi ujedno je pozvala na "trenutno oslobađanje" poslednjeg preostalog taoca, zaposlenog te humanitarne organizacije.


Obradović proziva vlast zbog "10 neregularnosti pred lokalne izbore u Lučanima", a Hrkalović odgovara: On ima ponajmanje moralno pravo da govori o nasilju | Telegraf - Najnovije vesti\n10. decembar 2018 | 19:57 » 20:24\nNa izjave predsednika Dveri Boška Obradovića ubrzo je odgovorila državna sekretarka u MUP Dijana Hrkalović\nFoto: Tanjug/Filip Krainčanić, MUP\nPredsednik Dveri Boško Obradović izjavio je danas da je policija u Lučanima privela na informativni razgovor kandidata Saveza za Srbiju za odbornika u Skupštini Lučani Vukašina Vujovića zbog cepanja bilborda Srpske napredne stranke (SNS) u selu Kotraža što je, kako kaže, još jedan od pritisaka na opoziciju pred lokalne izbore 16. decembra. Ova njegova izjava zasmetala je državnoj sekretarki MUP Dijani Hrkalović, jer kako kaže, Obradović pokušava da obmane javnost.\nObradović je istakao da je Vujović priveden sa radnog mesta i da je u policiji proveo dva sata. Obradović je dodao da advokati Dveri razmatraju podnošenje tužbe zbog toga.\n- Gde smo mi to stigli i šta nas još čeka od ove vlasti. Ja razumem da (predsedniku Srbije Aleksandru) Vučiću pada rejting. Ja razumem da je on nervozan zbog toga. Ja razumem da Savezu za Srbiju raste rejting i da je on već druga po veličini politička snaga u Srbiji, ali ne može Vučić na silu da zadrži vlast - rekao je Obradović.\n- Izbori su već sada neregularni, ali izlazimo da bismo odbranili ljude koji žele slobodno da glasaju, da bismo im "pokazali zube" i da bi shvatili da ne mogu više da kradu, da lažu ovaj narod, da ne mogu više da kontrolišu sve medije i život u Srbiji - rekao je Obradović.\nOn je još jednom pozvao vlast da objavi ime uhapšenih osoba koje su napale Borka Stefanovića u Kruševcu i aktivistkinju SNS Nadu Jovanović (64) u Lučanima i zapitao da li su oni članovi SNS i zašto se vlast plaši da saopšti njihova imena. Obradović je rekao da cela varošica Lučani zna ime čoveka sa kojim se Nada Jovanović verbalno sukobila, i da je on član jedne od frakcija SNS u Lučanima, ističući da on ne zna da li je taj muškarac i fizički nju napao i da li je uopšte uhapšen.\nNakon toga oglasila se i Hrkalovićeva.\n- Svedoci smo novih napada Boška Obradovića na pripadnike policije iznošenjem brojnih neistina o njihovom radu. Iako je ministar unutrašnjih poslova Nebojša Stefanović pre više od 10 dana u Narodnoj skupštini izneo precizne podatke o prijavama i odjavama prebivališta u Lučanima, Obradović je danas ponovo pokušao da obmane javnost lažnom pričom o tome da se podaci kriju, kako se ne bi videlo koliko će biti lažnih birača na izborima 16. decembra - rekla je Hrkalović.\nOna je, istine radi, zatim ponovila podatke koje je ministar već prezentovao javnosti, "jer je više nego jasno da se broj stanovnika u Lučanima već godinama smanjuje, što se najbolje može videti na osnovu prijave i odjave prebivališta".\n- Naime, 2013. godine u Lučane se doselilo 165 ljudi, što je najveći broj u poslednjih šest godina, dok je iste godine ovo mesto napustilo 216 ljudi. U Lučane se 2014. godine doselilo 146 ljudi, a odselilo 259 ljudi. Godinu dana\nkasnije doselilo se 111 ljudi, a odselilo 245, dok smo 2016. godine imali 140 novih prijava prebivališta, kao i 226 odjava. Prošle godine doselilo se 140 ljudi, a iselilo 233, dok se zaključno sa 29. novembrom ove godine, kako je i ministar već govorio, u Lučane doselilo 119 ljudi, a odselilo više od 190 ljudi.\n- Gledano po mesecima broj prijava prebivališta ove godine u Lučanima kretao se na sledeći način. U januaru je bilo 11, u februaru sedam, martu 14, aprilu 11, maju 14, junu šest, julu 14, avgustu šest, septembru sedam, oktobru 15, a u novembru 14 prijava prebivališta. Više je nego očigledno da nema nikakvog naseljavanja ovog mesta zbog izbora, ali je to zapravo još jedan pokušaj Obradovića da lažnim tvrdnjama zaplaši javnost kako će biti stotine i stotine novih birača. Više je nego evidentno da nema prevelikih odstupanja ne samo u poslednjih šest godina, već ni poslednjih meseci.\nTakođe, iznošenjem tvrdnje da policija privođenjem kandidata opozicije vrši pritisak pokazuje da ili da ne poznaje ko vodi istrage u Srbiji, ili što je daleko verovatnije želi da novim neistinama građane dovede u zabludu - objasnila je državna sekretarka.\nKada je reč o konkretnom slučaju koji navodi Boško Obradović, kako dodaje, policija je zbog oštećenja bilborda SNS-a u selu Kotraža postupala isključivo po nalogu tužilaštva koje je zahtevalo da se, između ostalog, obavi razgovor i sa jednim od kandidata za odbornika Saveza za Srbiju.\n- Naime, tužilac je dao nalog policiji da od njega uzme izjavu, imajući u vidu da se u trenutku izvršenja krivičnog dela nalazio u blizini mesta događaja. Boško Obradović se svojim izjavama očigledno otvoreno ruga u lice građanima Srbije kada je spreman da im u toj meri potceni inteligenciju i da bez trunke stida izjavi “iza nas nema nasilja i incidenata”. Ponajmanje on ima moralno pravo da govori o nasilju, kada su se\nna meti njega i njegovih saboraca više puta našle žene. Treba li da podsetim javnost na uvrtanje ruke članici RIK-a Maji Pejčić, nasrtaj na predsednicu parlamenta Maju Gojković i prebijanje novinarki TV Pink Gordane Uzelac i\nMare Dragović. Nije li to najbolji demanti ovo njegove tvrdnje, posebno što su meta uvek bile žene?\n- Kako da nazovemo to kada bivša članica Dveri Jelena Đorđević kaže da je Obradović naručio njeno prebijanje i da je bila izložena brutalnim pretnjama, a kada čak imamo i javno svedočenje čoveka koji je bio angažovan da obavi taj prljav posao? Plašim se da je Obradović zapravo hteo reći da nasilje nije ostavio iza sebe i da ga se neće tako lako odreći.\n- Uprkos napadima od strane Obradovića iznošenjem brutalnih laži, Ministarstvo unutrašnjih poslova će zajedno sa drugim nadležnim institucijama države Srbije, kao i do sada, nastaviti da neselektivno štiti sve žrtve nasilja i da privodi počinioce, ma iz koje političke opcije ili društvenog miljea dolazili, jer zakon mora da važi za sve - zaključuje Hrkalović.\nVIDEO: Nebojša Stefanović odgovara Bošku Obradoviću\nTagovi: Boško Obradović, Dijana Hrkalović, Dveri, Lokalni izbori, Lučani, MUP, Nasilje, Savez za Srbiju, SzS\nDragan 11.12.2018 10:16\nObradovic nije moja politicka opcija..Ali da ima petlju,to mu se ne moze osporiti..\nmima 11.12.2018 08:33\nnajbolje bi bilo za srbiju i narod u njoj da se sloze da nesto urade, a ne da se bore za svoj licni interes a to je vlast, i moc\nAca 11.12.2018 00:24\nOvaj je prolupao nikakva razlika izmedju njega i Haradinaja bave se samo Vucicem.i njegovim rusenjem i mrznjom prema njemu!!!


Vožnjom bicikla 2 puta nedeljno gubi se i do 3 kgTeretanac\nJesen i proleće su najbolji za vožnju bicikla. Bicikl je savršen rekvizit za rekreaciju jer vožnjom stičete kondiciju, gubite kilograme, oblikujete mišiće… Osim koristi koje će imati telo, vožnja blagotvorno deluje i na psihu. Zato automobil ostavite na parkingu i do posla se dovezite biciklom i izbegnite gradske gužve.\nBICIKLA – Vožnja biciklom jedan je od najefikasnijih načina vežbanja. Ukoliko bar dva puta nedeljno pređete razdaljinu od 10 kilometara, možete da izgubite i tri kilograma.\nBiciklisti su poznati po lepo oblikovanim nogama. To nije čudno s obzirom na to da u vožnji rade velike grupe mišića. Ali osim mišića nogu, aktivni su i mišići koji omogućavaju biciklisti da zadrži pravilan položaj tela – trbušni mišići i mišići donjeg dela leđa.\nOsećate se umorno i bezvoljno? Istraživanja su pokazala da je vožnja bicikla povećala nivo energije za 20 odsto i smanjila umor za 65 odsto. Zbog čega? Biciklizam podstiče vaš mozak da izlučuje neurotransmiter dopamin koji je povezan s energijom. I ne morate jako da se forsirate da biste bili bolje volje – ljudi iz istraživanja koji su vozili sporim do umerenim tempom tri puta nedeljno najbolje su odolevali umoru.\nBicikl je odličan pretežno za muskulaturu nogu. Zdrav je kao trening, ali ne zateže i ne vežba gornji deo tela, i to je jedina mana – objašnjava Miroslav Ćušić, profesor sporta, i savetuje kako da organizujete trening. Za bilo koji rekreativni trening, tri puta nedeljno je optimum. Poželjno je i da se trenira češće, četiri do pet puta nedeljno, ali kako je danas tempo i način života takav da to baš i nije moguće, dovoljni su treninzi od tri puta nedeljno. Preporučuje se pola sata vožnje bicikla bez pauze. Važno je da se ne pravi pauza između, jer je telu potrebno pola sata umerene vožnje kako bi ostalo u dobroj kondiciji. Pod terminom umerena vožnja podrazumeva se puls od 120 do 140 otkucaja u minutu. Ne treba preterivati, to su prosečne vrednosti – savetuje Ćušić. Da bi trenažni efekat bio veći, potrebno je i vežbanje jačeg intenziteta. To podrazumeva pet minuta brže vožnje, a zatim pet minuta vožnje sporijim tempom, pa opet pet minuta brže i tako ukrug. Intervalni trening je najbolji za razvoj i sticanje kondicije.\nBICIKLA I SAGOREVANJE KALORIJA:\n– Muškarci oko 80 kg za 20 km/h sagori 500 kalorija u 60 minuta.\n– Ako živite desetak kilometara udaljeni od posla, krenite biciklom.\n– Ako samo dva puta nedeljno na posao idete biciklom sagorećete 3.000 kalorija što je više od pola kilograma mesečno.\n– Za poboljšanje srčane funkcije dovoljno je pola sata.\n– Ko želi da ubrza metabolizam i izgaranje masnoća, treba da se vozite bicikl 50 minuta na dan.\n– Kod osoba koji provedu 30 minuta dnevno na biciklu rizik od srčanog udara snižava se za čak 82 odsto.\nSobni bicikl je prava stvar za hladne dane :\nSTATIKA – Sobni bicikl je statičan ali može biti odlična zamena za običan u zimskom periodu, kada ne možete da vozite napolju. Odličan je za zagrevanje pre treninga u teretani, ili za samostalno vežbanje. Sobni bicikl je odlična sprava za kardio-treninge, i može biti veoma koristan ukoliko trenirate najmanje tri puta nedeljno po pola sata.


Milena Radović vas zove na Serbia Fashion Week - Lepota i zdravlje\nMilena Radović vas zove na Serbia Fashion Week\nSerbia Fashion Week samo što nije počeo, a naša poznata dizajnerka Milena Radović tim povodom predstaviće specijalnu kolekciju.\nMilena Radović, rođena je u Beogradu, gde je i diplomirala istoriju na Filozofskom fakultetu. Redovan je profesor u školi, istovremeno i dizajner koji svoje kolekcije već osam godina redovno prikazuje, ranije u okviru beogradske nedelje mode “Fashion Selection” a sada samostalno.Kao istoričar, često će inspiraciju pronalaziti u prošlosti i kulturi svoje, kao i drugih zemalja, stvarajući kolekcije poetičnih naziva: “Sve doline jorgovana”, “Kad žena svira fado”, “Magija izlazećeg sunca”, “Moja etno škrinja”, “Madame de Pampodoure” – Mala priča o ženstvenosti”, “Mozaik ekstaze“, “Dama od marcipana”, “Ivica dva sveta” – Tamara Lempicka i mnoge druge. Istražujući mogućnosti transponovanja forme i boje u jednom modelu nastaju kolekcije “Metamorfoza 1” i “Metamofoza 2”.\nMuzika, u kojoj takođe nalazi veliku inspiraciju, prati liniju i formu njenjih kreacija. Učesnik je i brojnih revija humanitarnog karaktera. Autor je i radionica edukativnog karaktera na temu uloge i značaja odevanja kroz istoriju kao i kulture savremenog odevanja.Milena je član udruženja “Belgrade Design District”. Njene modele možete pronaći u istoimenom kvartu “Belgrade Design District” u Čumićevom sokačetu u Beogradu.\nNakon povratka iz Rusije, gde je prikazala svoju kolekciju u sklope Nedelje mode u St Petersburgu, Milena je izjavila da je prezadovoljna i ponosna zbog činjenice da se njenom revijom zatvorio St.Petersburg Fashion Week, kao i da je doza odgovornosti prema Serbia Fashion Weeku koji je predstavljala bila značajna. Aplauzi i čestitke kolega i novinara kao i oduševljenje samih devojaka koje su radile reviju učinili su da se i ona sama oseća značajno i posebno.\nNa pitanje koji je njen najveći uspeh, Milena Radović odgovorila je da kao dizajner koji redovno izlaže svoje kolekcije, na našoj modnoj sceni je prisutna već deset godina i upravo to trajanje smatra najvećim uspehom. Taj kontinuitet i interesovanje među damama koje odabirom njenih modela potvrđuju smisao njenog stvaranja, a za kraj, Milena je najavila da će na predstojećem Serbia Fashion Weeku predstaviti mini kolekciju o kojoj ne otkriva mnogo, jer je ostavlja kao potpuno iznenađenje…\n2 reagovanja na “Milena Radović vas zove na Serbia Fashion Week”\n10/11/2016 u 18:22\nDivno izgleda ova Milena!\n01/11/2016 u 17:58\nBravo, Milena. Zelim Vam dugu, i uspesnu karijeru.


Policija zna tko je ubojica iz Kutereva? | LIKA ONLINE - Najposjećeniji lički portal\nNaslovnica - Crna Kronika Policija zna tko je ubojica iz Kutereva?\nPolicija zna tko je ubojica iz Kutereva?\nLička policija je zatvorila krug indicija oko podmuklog ubojice Nikice Ostovića iz Kutereva, te je samo pitanje dana kada će on biti uhićen, doznaje to Jutarnji list, a prenosi KAportal. Prima pisanju Jutarnjeg lista policiji je bitne informacije otkrila pokojnikova supruga Marija koja je na ispitivanju provela gotovo 30 sati.\nPolicija je utvrdila da je nesretnom Nikici netko podmetnuo bombu pod panj, a kada ga je pomaknuo u subotu nešto prije 11 sati, eksplozivna naprava se aktivirala i na mjestu ga usmrtila.


Lekovito bilje » Fitoterapijom protiv raka dojke! Fitoterapijom protiv raka dojke! – Lekovito bilje\nUkoliko se otkrije na vreme, ovo teško oboljenje izlečivo je u ogromnom broju slučajeva, te stoga ne treba zanemarivati redovne kontrole i samopregled. Pored terapije koju propisuje lekar, u lečenju mogu da pomognu obloge i napici na bazi nevena, hajdučke trave, dimnjače, koprive i crnog luka.\nPomešati po 100 g koprive i hajdučke trave i 300 g nevena. Četiri kašike mešavine preliti litrom vrele vode i ostaviti poklopljeno 5 minuta. Sipati u termostat i piti tokom dana. Dnevno je potrebno popiti 2 l čaja. Ujutru i uveče u ovaj čaj treba dodati po kašičicu švedske grančice.\nPomešati 15 g sveže crvene deteline, 5 g svežeg lista maline i 5 g svežeg kantariona, pa sve preliti sa 2,5 dl ključale vode i ostaviti poklopljeno da odstoji desetak minuta. Piti 2–3 šolje dnevno tokom dve nedelje.\nSamleti u mašini za meso 300 g aloje (po mogućnosti da bude stara najmanje 3 godine i ne treba je zalivati 5 dana pre branja) i pomešati sa 7 dl čistog crnog vina (najbolje domaćeg), 500 g mlevenog korena cikorije, 5 dl 70-procentnog alkohola i 400 g prolećnog cvetnog meda sa saćem. Teglu držati 5 dana na tamnom i hladnom mestu, pa tek onda koristiti smesu. Prvih 5 dana uzimati po kašičicu 3 puta dnevno, 2 sata pre jela. Nakon toga uzimati\npo kašiku smeše 3 puta dnevno sat pre jela. Terapija treba da traje 3 nedelje, a u težim slučajevima 2 meseca.\nPreporuka: procediti uvek onoliko koliko je potrebno za nedelju dana – prvi put za 15 kašičica i 6 kašika, a posle svaki put za 21 kašiku. Ostalo ostaviti da i dalje stoji na hladnom i mračnom mestu. Lečenje traje najviše 2 meseca godišnje.\nFitoterapijom protiv raka dojke! was last modified: July 17th, 2017 by Aleksandra Dudvarski\nfitoterapija i karcinomrak dojke


HALO, MEDICINSKI U BEOGRADU? BACIĆU VAM BOMBU: Majka pretila fakultetu da bi sinu odložila ispit?! | Vesti | Kurir\nMARKO MILOŠEVIĆ PRVI PUT U JAVNOSTI POSLE 13 GODINA! Došao na komemoraciju 3\t125\nOVAKO ŽIVI MARIJA MILOŠEVIĆ NA CETINJU: Sve roletne na kući su uvek spuštene, 5\t462\nPOSLEDNJI OPRAŠTAJ OD MIRE: Slikali otvoreni kovčeg pa postavljali na 162\nINCIDENT U SEDMOJ BEOGRADSKOJ GIMNAZIJI: Profesor fizike ošamario učenicu 54\t1.3k\nZAVRŠEN NAJVEĆI SKUP IKADA ISPRED SKUPŠTINE: Vučić poslao jasnu poruku 6 11\t763\nSKANDAL NA ŠKOLSKOM TAKMIČENJU U LEBANU! Pobedila pesma sa lascivnim tekstom 11\t159\nON JU JE POSLEDNJI IZ SRBIJE VIDEO ŽIVU, DRAGOMIR KARIĆ OTKRIVA ONO ŠTO 75\nVUČIĆ NA SKUPU BUDUĆNOST SRBIJE PRED NEPREGLEDNOM MASOM PORUČIO: Naš najvažniji 65 10\t73\nŠEŠELJ OTKRIO SVE DETALJE OKO SAHRANE MIRE MARKOVIĆ: Marko Milošević me 158\nOGLASIO SE PROFESOR KOJI JE OŠAMARIO UČENICU: Dobila je 1, pa histerično 107\t3k\nZATAJILA MI ALATKA, MOJ NI MAKAC! Skandalozna pesma srpskog gimnazijalca 5\t23\nOBRT! MAJKA KOJA JE OSTAVILA BEBU U TAKSIJU U VRNJAČKOJ BANJI SE PREDOMISLILA! 5\t325\nHALO, MEDICINSKI U BEOGRADU? BACIĆU VAM BOMBU: Majka pretila fakultetu da bi sinu odložila ispit?!\n05.06.2017. 12:42h 05.06.2017. 12:59h\nBEOGRAD - M. V. (50) iz Beograda pozvala je u petak centralu Medicinskog fakulteta i zapretila im da će baciti bombu na fakultet.\nNešto kasnije pozvala je policiju i priznala im šta je uradila, pravdajući se da je želela da njen sin, student tog fakulteta, malo dobije na vremenu kako bi prikupio potpise profesora, što je uslov da izađe na ispit.\nNaime, da bi student mogao da prijavi i polaganje ispita, neophodni su mu ti potpisi, koji dokazuju da je redovno pohađao vežbe iz određenog predmeta, rekao je izvor iz istrage.\nSin M.V. nije uspeo da prikupi te potpise, pa je ona verovatno mislila da će\nmu pomoći time što će nadležnima na fakultetu zapretiti bombom.\n"Verovatno je pomislila da bi zbog eventualne evakuacije i prekida nastave njen sin možda uspeo da odloži prijavu ispita, pa bi za to vreme mogao da sakupi potrebne potpise."\nSvake godine u Srbiji uputi se ogroman broj lažnih dojava o podmetnutim bombama. Najviše se preti sudovima, ali dešava se i da đaci prijavljuju bombe u školama kako bi izbegli pismene zadatke ili kontrolne vežbe.\nU praksi, za lažnu dojavu bombom najčešće je izricana uslovna kazna zatvora, uz novčanu kaznu, iako je prema našem Krivičnom zakoniku za krivično delo izazivanje panike i nereda zaprećena kazna od tri meseca do tri godine zatvora i novčana kazna.\nMARKO MILOŠEVIĆ PRVI PUT U JAVNOSTI POSLE 13 GODINA! Došao na komemoraciju Miri Marković, POTPUNO NEPREPOZNATLJIV! (EKSKLUZIVNE FOTOGRAFIJE) 3\t125\nOVAKO ŽIVI MARIJA MILOŠEVIĆ NA CETINJU: Sve roletne na kući su uvek spuštene, zaključana kapija, a u posetu joj dolazi samo OVAJ MUŠKARAC! (EKSKLUZIVNE FOTOGRAFIJE) 5\t462\nPOSLEDNJI OPRAŠTAJ OD MIRE: Slikali otvoreni kovčeg pa postavljali na Fejsbuk! SADA JE MRTVU GLEDA CELI SVET (FOTO) 162


Programirana ćelijska smrt - ELEMENTARIJUM\nOvogodišnja Nobelova nagrada za medicinu dodeljena je japanskom naučniku Jošinori Osumi za opisivanje mehanizma autofagije, programirane ćelijske smrti tipa 2\nU sastavu naših ćelija nalazi se znatan broj minijaturnih struktura, organela. One svakodnevno obavljaju veliki broj funkcija, neophodnih za optimalni rad našeg organizma: od proizvodnje energije u mitohondrijama, prevođenja genetskog koda u ribozomima, do skladištenja gotovo svog genetskog materijala čoveka u ćelijskim jezgrima.\nMeđutim, šezdesetih godina prošlog veka naučnici su primetili još jedno svojsto ćelije, putem kojeg reciklira svoje sastavne komponente. Ovaj proces nazvali su autofagija. Bilo je neophodno još nekoliko decenija rada na proučavanju ovog mehanizma, kako bi se dobro razumela njegova uloga – kako u optimalnom funkcionisanju organizma, tako i u javljanju određenih bolesti.\nPočetkom devedestih godina prošlog veka, japanski naučnik Jošinori Osumi izveo je niz pažljivo osmišljenih eksperimenata tokom kojih je razotkrio kompleksne mehanizme procese autofagije. Kao nagradu za svoj trud i doprinos u ovoj oblasti naučnih istraživanja Jošinori Osumi danas je dobio Nobelovu nagradu u oblasti medicine.\nSmatra se da je autofagija jedan od osnovnih mehanizama preživljavanja tokom perioda ekstremne gladi, ali i proces koji igra značajnu ulogu u oboljenjima poput raka.\nAutofagija omogućava normalnu reciklažu sastavnih komponenti ćelije. Naziv je grčkog porekla, od auto “samo” i phagein “jesti”. Termin se odnosi na proces tokom kojeg ćelija razgrađuje sopstveni sadržaj, bilo da su u pitanju oštećeni proteini ili istrošene organele.\nAutofagija se odvija u takozvanim lizozomima, jednoj vrsti ćelijskih organela, koje sadrže preko 40 različitih enzima neophodnih za proces razgradnje. Osim proteina, pojedini enzimi zaduženi su za razlaganje masnoća, kao i ugljenih-hidrata. Ove specijalizovane ćelijske niše uspešno recikliraju i bakterije i viruse.\nTokom šezdesetih godina takođe je uočeno da ćelije poseduju strategiju kako bi uspešno transportovale ”sirovine” za recikliranje do lizozoma. Tokom mikroskopskih i biohemijskih analaiza koje su usledile, otkriveno je da tokom ovog procesa određeni sastojci u citoplazmi ćelije bivaju odvojeni dvomembarnskim vezikulama, koja se nazivaju autofagozomi. Jednom kada nastanu, autofagozomi ”zarobljeni” materijal transportuju do lizozoma, nakon čega se sa njima slepljuju i isporučuju svoj kargo.\nNakon što je proces razgradnje završen, ćelija umesto proteina abnormalnih struktrura ili drugih nepoželjnih “stanovnika” dobija reciklirane sastavne delove i hranljive materije koje može da iskoristi za svoje obnavljanje ili u neke druge svrhe.\nProgramirana ćelijska smrt, kako se ovaj mehanizam još zove, međutim nije jedini. Autofagija se smatra ćelijskom smrću tipa 2, dok se apoptoza smatra ćelijskom smrću tipa 1. Apoptoza za razliku od autofagije predstavlja ”samoubistvo” ćelije, kao celovitog sistema.\nPočetkom devedestih godina prošlog veka, Jošinori Osumi izveo je jedan od najznačajnijih eksperimenata u svojoj karijeri, koji osim što mu nakon 25 godina donosi Nobelovu nagradu, dovodi i do promene paradigme kada je u pitanju funkcionisanja ćelijskog sistema.\nNakon osnivanja svoje laboratorije 1988. godine u Japanu, profesor Osumi se fokusirao na izučavanje pekarskog kvasca kao odličnog model-organizma za razumevanje procesa u ljudskim ćelijama. Konkretno, bavio se proučavanjem razgradnje proteina u vakuolama, organelama u ćelijama kvasca koje po svojoj funkciji odgovaraju lizozomima.\nMeđutim, on se suočio sa nekoliko problema, među kojima je zapravo najveći bio, ironično, premali prečnik ćelije. Male dimenzije ćelija učinile su da je strukturu vakuole teško posmatrati čak i pomoću vrhunskih mikroskopa. Kako bi doskočio ovom problem, Jošinori je osmislio nekoliko trikova: ukoliko bi se autofagozomi u dovoljnoj količini akumulirali unutar vakuola, tada bi ih bilo moguće posmatrati. Kako bi ovo postigao, profesor Osumi onemogućio je proces razgradnje ”isključujući” dejstvo različitih enzima.\nJedno od najproučavaijih stanja tokom kojih je pojačana pojava autofagije i akumulacija sadržaja za reciklažu je gladovanje. Na taj način ćelije sebi obeybeđuju neophodnu hranu. Nedostatak bilo kojeg esencijalnog sastojka može da dovede do autofagije. Kako se pokazalo, kao najjači okidač za ovaj mehanizam kod kvasca je nedostatak azota.\nNakon što bi se materijal za ćelijsku reciklažu nakupio unutar vakuola, one su postajale vidljivije, što je omogućilo ovom japanskom naučniku dalje izučavanje. Osim što je pre svega bio u prilici da potvrdi postojanje ovog mehanizma i kod gljivica, ovaj eksperiment doveo je do još jednog značajnog pomaka u istraživanju: mogućnosti identifikovanja gena koji su odgovorni za proces.\nOsumi je tokom daljeg izučavanja izlagao gljivice dejstvu različitih hemikalija, koje su nasumično dovodile do različitih genetskih mutacija. Nakon toga, indukovao bi proces autofagije.\nProučavajući na hiljade glivica, Osumi je identifikovao 15 gena koji upravljau ovim procesom. Potom, bavio se izučavanjem uloge proteina za čiju sintezu su odgovorni upravo ovi geni. Ovo mu je pomoglo da utvrdi koji to faktori iniciraju proces ćelijske reciklaže.\nBudući da je pekarski kvasac odličan model-organizam, proučavanje njihovih ćelija omogućilo je razumevanje uloge autofagije u ljudskim ćelijama. Nakon gotovo 50 godina od kada je autofagija prvi put bila identifikovana, više nije postojala prepreka za razumevanje značaja ovog mehanizma za optimalno funkcionsanje čoveka. Svi neophodni alati bili su spremni za dalju upotrebu.\nNakon velikog broja radova koji su potom usledili, među čijim autorima su se našla značajna imena medicinskih nauka, danas znamo da autofagija kontroliše neke od osnovnih fizioloških mehanizam u organizmu. Veoma brzo, autofagija obezbeđuje sastavne kompomnente za proizvodnju energije u ćelijama, jednog od osnovnih preduslova za funkcionisanje organizma, ali i neophodne sastavne delove za obnavljanje ćelijskog materijala. Zbog svega ovoga, autofagija se smatra jednim od osnovnih procesa odgovornih za adaštaciju organizma na periode ekstremne gladi ili neke druge izvore intenzivnog stresa.\nUočeno je takođe da su neadekvatni mehanizmi autofagije povezani sa pojavom stanja kao što je Parkinsonva bolest, dijabetes tipa 2, neurodegerativne bolesti ili čak rak. Takođe, uočeno je da nakon infekcija, ovaj proces ima jednu od značajnih uloga u ”čišćenju” organizam, uklanjajući zaostale unutaćelijske bakterije i viruse. Osim toga, autofagija ima ulogu u diferencijaciji ćelija embriona.\nJošinori Osumi rođen je 1945. godine u gradu Fukuoka u Japanu. Doktorirao je 1974. godine na Univerzitetu u Tokiju, gde je dve decenije kasnije izveo svoje najznačajnije eksperimente. U međuvremenu, boravio je na Rokafeler Univerzitetu u Njujorku. Svoju laboratoriju i istraživačku grupu osniva 1988. godine na Univerzitetu u Tokiju. Par godina nakon toga odlazi na Institut za fundamentalna biološka istraživanja u japanskom gradu Okazaki, gde nastavlja sa radom. Od 2009. godine angažovan je na tri univerziteta, međutim na Tokijskom tehnološkom institutu nakon penzinisanja biva biran u zvanje profesora emeritusa.


Biljana Oljača: Umete li da slušate svoje sagovornike? - MediaSfera\nNe samo u poslovnoj komunikaciji, nego i u svakodnevnom životu, aspekt pažljivog slušanja uvek zapostavljamo. Razmišljamo o tome šta pričamo, kojim tonom itd, ali malo kada razmišljamo da li smo našeg sagovornika dovoljno pažljivo saslušali?\nPrvo, umeću slušanja nas nikada, niko i nigde nije učio, pa mi samim tim mislimo da ono nema neku veliku važnost. Ali ipak je veština slušanja važna u svakom obliku komunikacije, jer slušanjem sagovornika se može, i bez dodatnih pitanja, dobiti mnogo odgovora do kojih smo želeli da dođemo. I ne samo to, može se doći do saznanja za koja nismo ni slutili da će nam biti za poslovni razgovor bitna, a ispostavilo se da su mnogo doprinela da se posao lako i brzo relizuje.\nVeština pažljivog slušanja sagovornika je nešto čime se mora, ako se bavimo odnosima sa javnošću, u najskorije vreme ovladati, ako to već nismo učinili. Bilo da se radi o poslovnim ili privatnim razgovorima, pažljivim slušanjem sagovornika proširijemo sliku i o osobi sa kojom komuniciramo i o samoj temi o kojoj razgovaramo. U većini razgovora svaki od sagovornika želi da dobije što više vremena za svoje izlaganje, misleći da će na taj način da ostavi bolji utisak i fascinira ostale sagovornike. Međutim, to je potpuno pogrešno viđenje verbalne komunikacije. Jer najefikasniji razgovori su oni u kojima sagovornici (koliko god da ih ima) izlažu svoja gledišta naizmenično, koristeći pri tome približno isto vreme za izlaganje. Ako jedan sagovornik dominira, to će prilično iritirati ostatak pregovarača, a i ne samo da neće ostaviti dobar utisak nego će upravo izazvati suprotnu reakciju.\nI našim sagovornicima je prijatnije da razgovaraju sa nekim ko ih pažljivo i sa interesovanjem sluša, a vi ćete zbog toga što znate koliko je slušanje bitan aspekt komunikacije dobiti pregršt korisnih informacija koje će biti dragocene za nastavak razgovora, i na kraju za uspešan završetak bilo poslovnog, bilo privatnog kontakta.\nUostalom, najbolje je u sve ovo uverimo ličnim uvidom. Ne postoje posebni treninzi veštine slušanja. Jedino što je potrebno jeste da smo svesni činjenice da je veoma bitno da u celini čujemo šta naš sagovornik ima da nam poruči, da koristimo dobijene informacije u daljem toku razgovora, i da ne mislimo da ćemo, ako vodimo glavnu reč, ostaviti neki poseban i upečatljiv utisak na sagovornike. Tačnije, poseban utisak na sagovornike ćemo ostaviti ali ne onaj koji želimo, nego utisak socijalno neprilagođene osobe (“daveža“) od koga niko ne može da dođe do reči.\nAko govorimo o veštini slušanja, neizbežno dolazimo do pitanja na koje verujem da bi svako od sagovornika želeo da sazna odgovor, a ono se može postaviti na sledeći način: Šta treba uraditi kada naiđemo na logoreičnog sagovornika, koji nema meru? Sa ovim pitanjem se suočava svako ko se nađe u ovoj nezavidnoj situaciji.\nIako je sagovornika nepristojno prekidati u izlaganju, u ovakvim slučajevima je to neophodno. Jer zaista postoje ljudi koji bi mogli da pričaju satima, ako ih ne bismo prekinuli. Najgori su ipak oni sagovornici koji u tom maratonskom izlaganju pričaju o sebi i svojim uspesima, a da i ne sanjaju koliko ostale učesnike razgovora uglavnom njihovi tzv. uspesi uopšte ne zanimaju. Sagovornici nisu tu da bi se bilo kome divili i aplaudirali, nego radi novih poslovnih izazova. U takvim situacijama nije samo potrebno ljubazno i, uz izvinjenje zbog prekidanja, prekinuti monolog sagovornika, nego je neohodno i preusmeriti tok razgovora kako bismo na najefikasniji način iskoristili vreme izdvojeno za razgovor. Vrlo često se desi da se logoreični sagovornik vrati i nastavi svoje nepotrebno izlaganje tamo gde je stao, ali dok god razgovor ne poprimi pravi tok i dok se ne usmeri u željenom pravcu potrebno je na ljubazan način skretati pažnju sagovoniku da prisutnima troši dragoceno vreme, i da je tema razgovora sasvim nešto drugo.\nIpak, zbog takvih izuzetaka ne smemo da zapostavimo veštinu slušanja sagovornika. Treba da je upotrebljavamo u svakom, čak i najmanjem i najbezazlenijem razgovoru, jer na takvim običnim primerima možemo da vežbamo veštinu slušanja koju ćemo, kada dođe do nekih ozbiljnih poslovnih razgovora, da primenimo i upotrebimo na pravi način.\nTagoviBiljana Oljača Istine i zablude o PR-u knjiga kolumna komunikacije PR


TERZIĆ ZADOVOLJAN IGROM ODBOJKAŠICA: Treći meč protiv Italijanki je bio najbolji\n10.07.2021. • 13:36\nOdbojkašice Srbije putuju u četvrtak 15. jula u Hofu, gde će boraviti do početka Olimpijskih igara\nSelektor odbojkašica Srbije Zoran Terzić rekao je da zadovoljan prikazanom igrom tima u pripremnim utakmica protiv Italije.\nOdbojkašice Srbije u pobedničkom raspoloženju otputovaće na Olimpijske igre u Tokiju, pošto su zabeležile i treću pobedu protiv Italije sa 3:2, po setovima 25:18, 23:25, 24:26, 25:22, 16:14, u poslednjoj pripremnoj utakmici pred odlazak u Tokio.\n"Prvi meč je bio iznenađujuće dobar, posebno što reprezentacije nije odigrala meč dve godine. Druga utakmica je bila najslabija, očekivano, zbog nekih stvari koje smo radili na treninzima.Treća je bila najbolja po kvalitetu. Treba još jednom odgledati, možda grešim, ali tako mi se čini. Dosta dobrih stvari, ali onih koje treba da se poprave do početka OI. Ali ima dovoljno vremena, imamo dve nedelje da u Japanu na tenane, mirno, bez preterano jakih treninga oporavimo ekipu, dovedemo je u optimalnu formu i da neke stvari popravimo. Nadam se da ćemo u tome uspeti i da će sve ostati zdrave do početka OI", rekao je Terzić u izjavi za sajt OS S.\nOdbojkašice Srbije putuje u četvrtak, 15. jula u Hofu, gde će boraviti do početka Olimpijskih igara.\n"Sastav tima biće poznat 14. jula. Generalno, 15-ak igrača se zna, ali ne bih da govorim tačno spisak. Na kraju krajeva, i ja ga ne znam tačno. Ne daj Bože, uvek može da bude nekih problema, da moraju neke izmene da se prave. Sačekaćemo 14. jul", zaključio je Terzić.\nOlimpijski turnir u konkurenciji odbojkašica odigraće se od 25. jula do 8. avgusta u Arijake areni u Tokiju.\nOdbojkašice brane srebro osvojeno 2016. godine na OI u Rio de Žaneiru.


Prestižna priznanja dr. Marini Ratković i Domu zdravlja Budva | MedicalCG Magazin o zdravlju i medicini\nNaslovna Izdanje Br. 57 Prestižna priznanja dr. Marini Ratković i Domu zdravlja Budva\nPrestižna priznanja dr. Marini Ratković i Domu zdravlja Budva\n[heading size=”7”]U Podgorici održana Godišnja skupština Ljekarske komore Crne Gore[/heading] Prof dr Marina Ratković, specijalista interne medicine – nefrolog iz Kliničkog centra Crne Gore, dobila je priznanje za poseban doprinos u radu i afirmaciji humanih načela profesije, dok je budvanskom Domu zdravlja nagrada pripala za poseban doprinos u organizovanju i radu zdravstvene službe.\nProf. dr Marina Ratković i Dom zdravlja Budva dobitnici su prestižnog priznanja „Dr Radovan Zogović” za 2013. godinu, koje im je uručeno na Godišnjoj skupštini Ljekarske komore Crne Gore održanoj 27. decembra u Podgorici.\nKako je na svečanosti u Institutu za javno zdravlje rekla predsjednica Komisije za dodjelu nagrada, dr Vjera Bojović, prof. dr Marina Ratković, specijalista interne medicine – nefrolog iz KCCG, dobila je priznanje kao doktor pojedinac za poseban doprinos u radu i afirmaciji humanih načela profesije, dok je budvanskom Domu zdravlja nagrada pripala za poseban doprinos u organizovanju i radu zdravstvene službe. Odluka komisije, naglasila je dr Bojović, bila je jednoglasna.\nNa svečanosti su, osim nagrađenih, govorili ministar zdravlja, prof dr. Miodrag Radunović i predsjednik Ljekarske komore prim. dr Đoko Jočić. – Ovogodišnje priznanje Ljekarske komore samo je potvrda da prave vrijednosti moraju biti prepoznate i nagrađene na pravi način. Pionir crnogorske nefrologije, utemeljivač hemodijalize u crnogorskom zdravstvenom sistemu, ljekar i humanista, majka pacijenata, neumorni radnik i pregalac, prof. dr Marina Ratković, zaslužno je ovogodišnji laureat. Kao nacionalni koordinator za transplantaciju, svojim predanim radom doprinijela je tome da zdravstveni sistem može da odgovori svim izazovima sa kojima smo se suočavali. Prof. dr Ratković je svojim uloženim trudom i brojnim odricanjima, uvijek spremna da neprekidno, bez odmora, bude na raspolaganju onima kojima je njena pomoć bila i ostala neophodna. Nadasve dokazanim humanizmom zaslužila je ovu nagradu. Krunisanjem transplantacionog sistema, stavila je pečat na promociju crnogorskog zdravstvenog sistema i podizanje kvaliteta na viši nivo – rekao je prof. dr Radunović.\nDom zdravlja je, dodao je on, prvo mjesto gdje građanin zatraži ljekarsku pomoć i predstavlja kapiju zdravstvenog sistema.\n– To potvrđuje Dom zdravlja Budva koji je dobitnik nagrade za 2013. Svojom organizacijom, opremom, a nadasve stručnim i specijalizovanim kadrom, umio je svih ovih godina da odgovori i pruži kvalitetnu i dostupnu zdravstvenu zaštitu i u jeku sezone kada se broj stanovnika uveća i do tri puta. Ljekar, kao jedan od nosioca zdravstvenog sistema, ulaže, hoću da vjerujem, cijelog sebe, svoje znanje i umijeće da bismo imali zdravo društvo. Bijeli mantil i dalje, vjerujem, nosi časno i pošteno najveći broj naših ljekara, koji svojim pregnućem unapređuju i čuvaju našu profesiju, a takvim smatram zaposlene u Domu zdravlja Budva, koji nesebično pružaju pomoć svima kojima je potrebna – rekao je prof. dr Radunović.\nDan pun emocija\n– Transplantaciona medicina objedinjuje sva znanja koja su neophodna u borbi za život. Imala sam sreću da se moj rad dočeka sa puno razumijevanja i da bude, što je najvažnije, uspješan. Ispunjena sam i srećna i nje me sramota da pokažem emocje – rekla je, nakon što je primila priznanje Ljekarske komore, vidno uzbuđena, prof. dr Marina Ratković.\nBez svih kolega u Kliničkom centru, kao i u cjeloj Crnoj Gori, kako je dodala prof. dr Ratković, „ne bi bilo ni našeg rada, ni našeg uspjeha”.\nZahvalivši se, u ime Doma zdravja Budva, na dodjejenoj nagradi, direktor te zdravstvene ustanove dr Zoran Špadyer kazao je da je priznanje plod i zasluga generacja zdravstvenih radnika koji su svoje znanje i umijeće nesebično prenosili.\nUkazavši na doprinos službe Hitne pomoći uspješnom odvijanju turističke sezone u smislu zdravstvene\nzaštite, dr Špadjer je podsjetio da na području budvanske opštine radi po 15 privatnih zdravstvenih i stomatoloških ambulanti, kao i 15 apoteka.\n– Svi oni zajedno omogućavaju kompletnu zdravstvenu zaštitu kako naših osiguranika, tako i ostalih koji dolaze u Budvu – naveo je dr Špadijer i dodao da je prvi put ove godine zaživjela podstanica medicinske pomoći – ambulanta u Petrovcu.\nPriznanje Ljekarske komore, kako je istakao dr Špadijer, obavezuje zdravstvene radnike na još veće pregalaštvo, boji i uspješniji rad.\nDr Jočić: Orkestrirani napadi, često bez dokaza\nPored toga što obiluje svijetlim primjerima, u jjekarskoj profesiji, kako je naveo predsjednik Ljekarske komore prim. dr Đoko Jočić, ima i onih čje ponašanje izlazi iz okvira etičkih normi uzvišene profesije. Na sreću, dodao je on, riječ je o malom broju, ali dovoljnom da nekad posluži da se pojedinačni slučajevi generalizuju.\n– Ponašanja suprotna našim etičkim normama prvo treba dokazati, a onda sankcionisati. Korupcija je prisutna u zdravstvu, ali ne u tako visokom procentu koji jekare stavlja u vrh najkorumpiranijih profesja. Tradicionalna, neformalna davanja, koja uistinu ne priznaje naš kodeks, ne mogu se poistovjetiti sa klasičnom korupcijom. Ako se građani izjašnjavaju za ovako visok stepen korupcje, korektno bi bilo da jedan od tih 57 procenata građana, koji su se izjasnili za postojanje korupcije u zdravstvu, sakupe hrabrost i izađu iz anonimnosti i imenom i prezimenom označe počinioca ovog nečasnog djela. Na taj način će pomoći i sebi i drugima – rekao je dr Jočić. On je dodao da su svjedoci, u posjjednje vrijeme posebno, “orkestriranog napada na ljekarsku profesiju, često bez dokaza”.\n– Pojedine nevladine organizacije i mediji optužuju, sude i presuđuju bez suđenja – naveo je dr Jočić i upozorio da se ljekari osjećaju nezaštićeno, te da su grubi verbalni napadi njihova svakodnevica, te da njesu rijetki ni fizički napadi.\n– U želji da pomogne pacijentu, doktor na radnom mjestu, umjesto zahvalnosti, dobija batine, samo zbog toga što poštuje zakon, struku i nauku. Nažalost, osude javnosti nema, zašto, pita se profesija – rekao je prim. dr Jočić.\nOn je čestitao dobitnicima priznanja za 2013. godinu i, pored ostalog, posebno istakao uspješnost transplantacionog programa u Crnoj Gori u saradnji sa kolegama iz Zagreba, gdje su, kako je naveo, „naši doktori demonstrirali stručnost, entuzijazam i profesionalnu uspješnost”.\nPrethodni tekstOdržan drugi crnogorski Sajam Medicine\nSledeći tekstUručene diplome drugoj generaciji farmaceuta


Razali: Petronas je rešio nesporazum sa Jamahom - Sportklub\nAutomoto Autor:Marko Vlahović1. mar. 202117:461 komentar\nPetronas Yamaha SepangRazlan Razali


Radnici "Autosaobraćaja" blokraju prugu\nVruća jesen u Srbiji – štrajkuje hiljade radnika više preduzeća, blokiraju pruge i magistralne puteve. Traže ono što bi trebalo da se podrazumeva - isplate zarada, overu zdravstvenih knjižica i odgovor države – šta će biti sa njihovim radnim mestima.\nIako su uputili javni poziv liderima u Beogradu, radnicima pribojskog FAP-a još se niko nije obratio, te njih više od hiljadu posle noći provedene pod vedrim nebom nastavlja blokadu pruge Beograd-Bar i regionalnog puta od Priboja do graničnog prelaza između Srbije i BiH. Štrajkačima su se, javlja dopisnica RSE iz Priboja Danica Gudurić, pridružili i radnici Fabrike sedišta, ali i građani, koji su ih podržali u nameri da tu ostanu do ispunjenja zahteva – isplate pet zaostalih zarada, overene zdravstvene knjižice i obezbeđenje posla.\n„Privatnici, sugrađani, naše komšije nam donose i dručak i ručak i večeru, mi para nemamo. I nećemo odustati, mogu nas jedino rasterati prisilom. Ako je to rešenje, mi smo tu“, kažu radnici.\nFOTOGALERIJA: Radnici FAP-a blokirali prugu Beograd-Bar\nNekadašnji gigant jugoslovenske auto industrije već je čitavu deceniju u restrukturiranju. Uz prazne priče o strateškim partnerima iz sveta, odlaganje države da, kao većinski vlasnik, reši sudbinu ovog nekada moćnog oslonca celog kraja, dovela je FAP u stanje u kojem radnici, njih oko 1 500, bez plata čekaju odgovor na pitanje da li ova fabrika ima budućnost.\nSavetnik ministra privrede Dušan Pavlović kaže da je vreme u kome je država obezbeđivala posao za fabrike prošlo. Kao jedino rešenje da se preduzeća koja od socijalističkih vremena nisu transformisana postave na zdrave noge, navodi privatizaciju nakon čega bi sama pokušala da obezbede sebi mesto na tržištu. U konkretnom slučaju radnika FAP-a, Pavlović je u izjavi medijima rekao da zahtev Ministarstvu privrede nije upućen na odgovarajući način.\n„Ministarstvo je pokrenulo proces restrukturiranja FAP-a tako što je zahtevalo od uprave da dostavi ličnu kartu, detaljniji finansijski izveštaj, u kome se jasno i precizno vidi u kakvnom je stanju fabrika. Vi ne možete da kažete da li fabrika ima budućnost ako ne znate u kakvom je stanju. Oni su dostavili ličnu kartu, ali je to nedovoljno i ne odgovara stvarnom stanju", rekao je Pavlović.\nZamenik predsednika štrajkačkog odbora FAP-a Predrag Simić odgovara mu da ovakvim zahtevima, u nedostatku rešenja, vlast kupuje vreme, a da radnici ne mogu više da čekaju.\n„Da bi ispravili ono što traži savetnik ministra, potrebno je da agencija koju je angažovala Agencija za privatizaciju izvrši procenu kapitala. To nije kratak period, toga su i oni svesni i time samo dobijaju na vremenu“, kaže Simić.\nDok građani i lokalna vlast u Priboju podržavaju radnike FAP-a i ističu da, kako to prenosi pomoćnik predsednika opštine Krsto Janjušević, privreda ne trpi zbog blokada nego zato što FAP ne radi, u Kragujevcu je situacija drugačija.\nTamo duže od nedelju dana uz slične zahteve, štrajkuju radnici "Autosaobraćaja". U blokadi drže put i prugu prema Kraljevu tražeći isplatu devet zaostalih zarada, overu zdravstvenih knjižica, rešavanje statusa preduzeća, te utvrđivanje odgovornosti za dugogodišnje propadanje najstarijeg i nekada najvećeg prevoznika u centralnoj Srbiji.\n“Samo pitamo ovu Vladu i ovo društvo – zašto ne procesuiraju ljude koji su pokrali narod, radnika, seljaka, građane, nego samo procesuiraju ljude koji su oštetili budžet i banke”, navodi vozač Rajica Đorđević.\nSaobraćaj u ovom delu Srbije je zbog blokada u kolapsu, a nezadovoljni stanovnici nekoliko prigradskih naselja najavili, javlja dopisnik RSE Branko Vučković, kontra-blokadu čime će potpuno paralisati saobraćaj dok nadležni ne reše problem.\n„Tako što će deset hiljada ljudi da bude totalno izopšteno iz života nije način da rešavaju svoja pitanja“, rekao je Dejan Vulović, predsednik Mesne zajednice Novo naselje.\nGradonačelik Kragujevca Veroljub Stevanović otišao je i korak dalje rekavši da su zbog blokade puteva podnete krivične prijave protiv NN lica, a da je od policije i tužilaštva zatraženo da hitno preduzmu mere kako bi normalizovali saobraćaj u ovom delu Srbije.\n„Strašan je kolaps. Tu je problem ogroman. Bezbednost ljudi je ugrožena, ne mogu da dođu u grad, ne mogu da se leče, ne mogu da idu na posao, neverovatno! Nedelju dana je blokiran grad, blokirana je pruga“, kaže Stevanović.\nNedoslednost u odlukama o spasavanju preduzeća\nUz blokadu pruge Beograd – Bar u Priboju, potpuno je zaustavljen i transport novoproizvedenih automobila iz kompaniji FIAT do luke Bar u Crnoj Gori.\nVoz sa FIAT-ovim automobilima\nDok je deo Srbije paralisan, a građani preuzimaju rešavanje problema u svoje ruke, premijer je u Londonu, a vicepremijer u Abu Dabiju. Kritikovali su ih poslanici opozicije u Skupštini Srbije zato što ne rešavaju probleme i nemaju vremena da se obrati radnicima iz Priboja i Kragujevca.\nBivša ministarka i guvernerka Narodne banke Srbije u vladi Zorana Živkovića Kori Udovički kaže za RSE da su se protesti u zemlji mogli očekivati i da razotkrivaju nepostojanje finansijske discipline države u kojoj je moguće da neisplaćivanje plata radnicima koji imaju ugovore ne podleže kazni.\n"Više od četiri godine ne priznajemo da imamo veliki deo privrede koji nije održiv, a država stalno preuzima nove obaveze koje ne može da ispuni", ukazala je ona.\nProblem je i u tome, navodi Nemanja Nenadić iz Transparentnosti Srbija, što nema jednistvenog kriterijuma i zato što od odluke vlasti zavisi koja će se preduzeća spasavati, a koja ne.\n“Simpo je tipičan primer. Potpuna diskreciona odluka hoće li se neka firma spašavati ili neće, hoće li biti ovoliko ili onoliko para davano i za koje namene. Može država da ima dobru ili lošu ekonomsku politiku, ali mora da bude dosledna, da se jednako ponaša prema svima“, rekao je Nenadić.\nPribojski FAP samo je jedno od 179 preduzeća koja se godinama nalaze u restrukturiranju. Dok vlast više od godinu dana najavljuje da će taj proces biti završen do sredine 2014. godine, mogla bi se suočiti sa domino efektom. Pri kraju strpljenja su i radnici kruševačke Fabrike ulja koji najavljuju radikalizaciju protesta tražeći realizaciju socijalnog programa i finansijsku pomoć jer je stanje, poručuju, potpuno neodrživo.


Dan kada je Kraljica ostala bez Kralja - WANNABE MAGAZINE\nDan kada je Kraljica ostala bez Kralja\nFredi Merkjuri (Freddie Mercury) bio je frontmen grupe “Queen”. Nažalost, umro je, na današnji dan, pre 20 godina. Prisetimo se njegove slave.\nRodio se 5. septembra 1946. godine u porodici Parsi Indusa, pod imenom Farok Bulsara. Mejkjuri je živeo u Zanzibaru i školovao se u internatu u Indiji. U London je doputovao sa svojom porodicom bežeći od revolucije u Zanzibaru 1964. godine.\nNiko nije ni slutio slavu koju će postići uvek nasmejano dete\nOn i njegova grupa popularni su kao i onih dana kada su bili na vrhuncu slave. Iako je prošlo čak 20 godina kako nema Merkjurija, britanski list “Independent” naveo je da pevačeva smrt “deluje kao mali zastoj u njegovoj karijeri”.\nGrupa "Queen" u danima svoje najveće popularnosti\nNakon smrti Merkjurijev muzički uticaj je samo rastao. Nova muzička imena poput Lejdi Gage (Lady Gaga), Robija Vilijamsa (Robbie Williams) i grupa “Foo Fighters” i “Muse” navode baš njega kao svog najvećeg uzora.\nOno što njegov lik čini nezaboravnim su sigurno karakteristični nastupi uživo, opčinjavajući vokal i hitovi poput “We Are The Champions”, “Killer Queen”, “Crazy Little Thing Called Love”, “Bohemian Rhapsody”, “Somebody to Love” i “Don’t Stop Me Now”, koje je sam napisao.\nOstaće upamćena slika u kostimu koji je nosio na turneji 1989. godine, njegovi brkovi i visoko podignuta pesnica.\nČuvena poza ovekovečena je u njegovom spomeniku podignutom u mestu Montre na švajcarskoj obali Ženevskog jezera\nPored toga što je bio frontmen grupe, tekstopisac, sjajno se snašao i u solo karijeri. Objavio je nekoliko albuma tokom svoje solo karijere, a sarađivao je i sa Monserat Kabalje (Montserrat Caballé) na albumu koji je trebalo da bude tema Olimpijskih igara 1992.godine. Time je ispunio svoj dugogodišnji san da sarađuje sa ovom operskom divom. Može se reći da je najpoznatija solo pesma koju je snimio ubedljivo “Living On My Own”.\nUmro je u Londonu 24. novembra 1991. u svojoj 45. godini. Merkjuri je, u saopštenju koje je objavio dan pred smrt, potvrdio da ima AIDS. U roku od 24 časa pao je u komu i preminuo. Patnju koju je osećao usled bolesti nije delio sa javnošću, trpeo je u privatnosti svoga doma, hrabro ne želeći sažaljenje.\nKako je bio jedna od najpoznatijih žrtava side, njegova smrt usmerila je javnost ka inicijativi za pomoć uklanjanju opake bolesti koja je harala južnom Afrikom.\nMerkjuri je svirao klavir, ali i druge instrumente. Pesma “Boehmian Rhapsody” je proglašavana za pesmu decenije, epohe, pa čak i veka.\nIako se šalio na račun svog sviranja gitare, dobio je pohvale Brajana Meja (Brian May) da ima stil “nalik na Hendriksa”. Pesmu “Crazy Little Thing Called Love” često je na koncertima izvodio na akustičnoj gitari.\n“Živeo sam život punim plućima i nije me briga ni da umrem sutra. Zaista sam sve uradio“, izjavio je jednom prilikom Fredi.\nMuzička zaostavština Fredija Merkjurija aktuelna je i danas, njegovo ime se redovno može naći na različitim “Best Of…” muzičkim listama širom sveta.\n“Uvek će biti otelotvorenje savršenog frontmena – sveprisutni kanal komunikacije između benda i publike. On je proždirao život i slavio svaki minut. I, kao kometa, ostavio je sjajan trag koji će blistati za generacije koje dolaze“, rekli su o njemu.\n“Show must go on, but it will never be the same!”


FoNet portal :: Pretraga / tagId=28928\nTag: SOCIJALISTIČKA PARTIJA SRBIJE, Pogodaka: 13\nImamo partiju i ideologiju\nPredsednik Socijalističke partije Srbije (SPS) i nosilac liste "Ivica Dačić-premijer Srbije koalicije SPS - JS - ZS" Ivica Dačić je sa predsednikom Jedinstvene Srbije Draganom Markovićem Palmom održao skupove u Medveđi, Vlasotincu i Doljevcu, saopštila je Informativna služba SPS.\nUgovori s Rusima o gasu\nPredsednik Socijalističke partije Srbije (SPS) i nosilac liste "Ivica Dačić-premijer Srbije" Ivica Dačić izjavio je "da u Briselu ili Vašingtonu od 2012. godine na sastancima stalno sluša 'Zašto ne kupimo gas od Amerike' i što smo mi sa Rusima?".\nNe sme biti sankcija Rusiji\nSrbija ne sme i ne može da se pridruži nikakvim sankcijama protiv Rusije, jer bismo tako izgubili najvećeg političkog saveznika, a drugog ne bi dobili, izjavio je danas predsednik Socijalističke partije Srbije (SPS) Ivica Dačić.\nKolubara važna za Srbiju\nKolubara, odnosno Lazarevac, za nas su uvek bili i jesu važna tačka u političkom i ekonomskom životu Beograda i Srbije i zato ću se lično, kao premijer, založiti da se položaj Kolubare kao preduzeća preispita i da joj se vrati značaj koje je imala ranije, rekao je danas predsednik Socijalističke partije Srbije Ivica Dačić.\nPreminuo Oskar Kovač\nEkonomski stručnjak i dugogodišnji nastavnik Megatrend univerziteta Oskar Kovač preminuo je, posle kraće bolesti, u Beogradu, 7. novembra 2021, objavljeno je na sajtu ovog univerziteta.\nSPS će podržati Vučića\nPotpredsednik Socijalističke partije Srbije (SPS) Đorđe Milićević potvrdio je da će SPS podržati Aleksandra Vučića, ukoliko bude kandidat Srpske napredne stranke (SNS) za predsednika Srbije, i objasnio da je "Srbiji potrebna politika stabilnosti, a on je garant toga", pišu danas Večernje novosti.\nU sedištu Srpske napredne stranke (SNS) u 17:00 časova počeo je sastanak rukovodstava Srpske napredne stranke (SNS) i Socijalističke partije Srbije (SPS), koje predvode lideri Aleksandar Vučić i Ivica Dačić, a tema je nastup na predstojećim izborima.